title: Charlotte Lewis

text: Charlotten löydettyä jääkarhu, jolla oli Dharma Initiativen kaulapanta, johti spekulaatioihin, että Charlotte on yhteydessä saareen. Mader itse ei tiennyt Charlotten historiasta jakson "Todettu menehtyneiksi" takauman lisäksi, sanoen samalla: ”Tunnen olevani melkein samalla ’istuimella’ kuin katsojat, kuin ’Mitä hemmettiä on okein meneillään?’” ja että: ”’Mitä hemmettiä tapahtuu seuraavaksi?’, oikeastaan se on aika jännittävää.” Mader oli myös innoissaan siitä, ettei hänen hiuksilleen ja meikilleen tarvinnut tehdä lähes mitään, sanoen ”Halusin vain riehua. Halusin kieriä mudassa aseen kanssa.” Mader piti Charlotten ja Faradayn suhdetta ”söpönä”, sanoen: ”Luulen, että meillä on tosi hyvä kemia… Työskentelemme melko hyvin yhdessä ja hän on tosi hyvä”. Mader oli innoissaan saadessaan tietää, että Charlotte on alun perin saarelta, ja erittäin pettynyt kuullessaan hahmonsa kuolevan. Mader sanoi palaavansa mielellään sarjaan kuudennelle kaudelle, jos häntä pyydettäisiin.


title: Charlotte Lewis

text: Kolme jaksoa Charlotten kuoleman jälkeen Faraday näkee nuoren Charlotten vuodessa 1974. Tämä aiheutti ristiriitaa, koska jaksossa "Todettu menehtyneiksi" Charlotten syntymäajaksi kerrotaan 2. heinäkuuta 1979. Tuottajat Damon Lindelof ja Carlton Cuse selittivät virallisessa Lost Audio Podcastissa, että Mader vaihtoi Charlotten ikää, ettei tämän tarvitsisi esittää jotakuta 35-vuotiasta. Mader kuitenkin kertoi Facebook-sivuillaan, että aikajanan täsmäämättömyys oli tuottajien vika, ja ettei hän ole iloinen siitä, että häntä syytetään asiasta. Lindelof ja Cuse selvensivät, että virhe oli heidän ja pahoittelivat Maderin syyttämistä. Toinen "Lostin" tuottaja Greggory Nations on huomauttanut, että Mader on kahdeksan vuotta nuorempi kuin Charlotten piti alun perin olla, joten hän ehdotti Charlotten syntymäpäivän muuttamista Maderin syntymäpäiväksi, tajuamatta muutoksen merkitystä seuraavaan kauteen.


title: Maude

text:
Maude on puolituntinen yhdysvaltalainen tilannekomediasarja, jota esitettiin CBS-kanavalla syyskuusta 1972 huhtikuuhun 1978.
Sarjan keskeinen hahmo Maude Findlay nähtiin televisiossa ensin "Perhe on pahin" -sarjassa Edith Bunkerin serkkuna.


title: Vonda Shepard

text: Vonda Shepard (s. 7. heinäkuuta 1963 New York) on yhdysvaltalainen pop/rock-laulaja. Laulamisen lisäksi hän soittaa pianoa, kitaraa ja bassoa.


title: Vonda Shepard

text: Hän on ollut vuodesta 2004 naimisissa musiikkituottaja Mitchell Froomin (s. 1954) kanssa, ja heillä on vuonna 2006 syntynyt Jack-poika. Hänellä on kolme siskoa, jotka ovat Rosetta, Luana ja Brianna. Hänen isänsä on Richmond Shepard (s. 1929).


title: Vonda Shepard

text: Shepard on esiintynyt tv-sarjassa Ally McBeal, ja sarjan musiikista on ilmestynyt vuonna 1998 kokoelma Songs from Ally McBeal.


title: Carennac

text: Carennac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 386. Carennacin pinta-ala on 19 km².


title: Carennac

text: Carennac on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Capdenac

text: Capdenac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 1 072. Capdenacin pinta-ala on 11 km².


title: Capdenac

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Cabrerets

text: Cabrerets on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 231. Cabreretsin pinta-ala on 43 km².


title: Le Bourg

text: Le Bourg on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2005 oli 281. Le Bourgin pinta-ala on 13 km².


title: Bagnac-sur-Célé

text: Bagnac-sur-Célé on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 1 551. Bagnac-sur-Célén pinta-ala on 22 km².


title: Autoire

text: Autoire on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 336. Autoiren pinta-ala on 7 km².


title: Autoire


title: Assier

text: Assier on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 645. Assierin pinta-ala on 16 km².


title: Poikajoki (Muhos)

text: Poikajoki on yli 20 kilometriä pitkä joki Pohjois-Pohjanmaalla. Se alkaa Utajärven Kormunkylästä itään olevilta soilta ja laskee Murronkylän kautta Muhosjokeen Hepoharjun kohdalla Muhosperällä Muhoksella.


title: Poikajoki (Muhos)

text: Poikajoen rotkomainen laakso kuuluu valtakunnalliseen lehtojen suojeluohjelmaan. Sen kasvillisuus on poikkeuksellisen rehevää edullisen pienilmaston, ravinteiden runsauden ja kosteusolosuhteiden takia. Siellä kasvaa mm. lettorikkoa. Poikajoen eroosiolaaksot kuuluvat myös valtakunnalliseen harjujen suojeluohjelmaan.


title: Poikajoki (Muhos)

text: Poikajoen tunnetuin nähtävyys on "Isterinkoski", jossa joki putoaa jyrkästi niin sanotun Muhosmuodostuman itälaidalla. Hautavajoama syntyi 1 300 miljoonaa vuotta sitten, kun peruskallio vajosi. Peruskalliota onkin näkyvissä juuri Isterinkosken kohdalla. Paikalla olevan opastetaulun mukaan Isteri-sanan alkuperä ei ole tiedossa, mutta akateemikko Martti Haavio arveli sen liittyvän katolisella ajalla tunnetun pyhän Gregoriuksen eli Pyhän Yrjön legendaan. Kirjoitusmuodot St. Gorgi tai St. Georgio olisivat ehkä muuntuneet muotoihin Istori tai Isteri, jotka tunnetaan kansanrunoudesta.


title: Poikajoki (Muhos)

text: Joen ylittää vuotta 1960 rakennettu silta vajaa kilometri Isterinkoskesta ylävirtaan. Kosken kohdalla on lisäksi polkusilta samalla paikalla, jossa on ollut aiemmin silta Muhoksen Hirsijärven kylään ja mylly, jonka kevättulva rikkoi vuonna 1922.


title: Janne Siivonen

text:
Janne Siivonen (s. 24. joulukuuta 1979 Rauma) on suomalainen jääkiekkoilija, joka pelasi viimeksi laitahyökkääjänä Suomi-sarjassa pelaavassa VT-HT:ssä.
Siivonen on pelannut lähes koko uransa Raumalla. Hän on Rauman Lukon kasvatti ja on pelannut kaikki 240 SM-liigaotteluaan Lukon paidassa. Hän on tehnyt niissä tehot 19+22=41. Siivonen teki maalin heti ensimmäisessä SM-liigapelissään kaudella 1999–2000. Kauden 2005–2006 Siivonen pelasi Vaasan Sportissa ja voitti Mestis-hopeaa. Hän piti välivuoden kaudella 2006–07 ja siirtyi sen jälkeen raumalaiseen VT-HT:hen pelaamaan Suomi-sarjaa.


title: Samu Isosalo

text: Samu Isosalo (s. 6. lokakuuta 1981 Rauma) on suomalainen jääkiekkovalmentaja ja uransa lopettanut jääkiekkohyökkääjä. Isosalo oli hyvin isokokoinen keskushyökkääjä, jonka vahvuus oli puolustuspelaaminen


title: Samu Isosalo

text: Isosalo on Rauman Lukon kasvatti. Hän siirtyi Lukon B-nuorista OHL:ään kausiksi 1998–2000. Atlanta Thrashers varasi Isosalon kesällä 8. kierroksella. Seuraavaksi kaudeksi Isosalo palasi Rauman Lukkoon. Kauden 2001–2002 Isosalo oli lähes kokonaan pelaamatta polvivamman takia. Elokuussa 2003, ennen kauden 2003–2004 alkua Isosalon polvi tulehtui ja hän joutui tähystykseen. Hän oli pelaamatta kaksi kautta ja palasi kaukaloihin joulukuussa 2005 vahvistamaan Mestis-joukkue Kiekko-Vantaata, josta siirtyi alle kuukautta myöhemmin TuToon. Kauden 2006–2007 Isosalo pelasi Ruotsissa, HockeyAllsvenskan-joukkue Nybro IF:ssä. Ennen kauden 2007–2008 alkua Isosalo oli Tapparassa kuukauden mittaisella try-outilla, hän pelasi kauden aikana kuusi peliä Nybrossa.


title: Samu Isosalo

text: Kaudella 2008–2009 Isosalo siirtyi valmentamaan Suomi-sarjassa pelaavaa VT-HT:tä. Kauden 2010–2011 Isosalo oli Rauman Lukon B-nuorten päävalmentaja, josta hyppäsikin jo seuraavaksi kaudeksi 2011–2012 Lukon A-nuorten kakkosvalmentajaksi Lukon edustuksesta tulleen Timo Elon aisapariksi.


title: Taidelajit kesäolympialaisissa 1936

text: Berliinin kesäolympialaisissa 1936 kilpailtiin urheilun lisäksi myös taidelajeissa. Berliinin taidekilpailuissa jaettiin mitaleja viidessä eri kategoriassa: arkkitehtuurissa, kirjallisuudessa, musiikissa, maalaustaiteessa ja kuvanveistossa. Töiden oli tarkoitus olla urheilun innoittamia. Isäntämaa Saksa voitti näiden olympialaisten taidelajien mitalitaulukon ylivoimaisesti.


title: Taidelajit kesäolympialaisissa 1936

text: Kilpailijoiden töistä koostunut taidenäyttely pidettiin Berliinin messukeskuksen salissa 15. heinäkuuta - 16. elokuuta. Esillä oli 667 taideteosta 22 eri maasta. Lisäksi kirjallisuuskilpailu keräsi 40 jätettyä työtä 12 eri maasta ja musiikkikilpailu 33 työtä yhdeksästä maasta.


title: Taidelajit kesäolympialaisissa 1936

text: Berliinin olympialaisten taidekilpailut olivat kaavaltaan samanlaiset kuin kaksien edellisten olympiakisojenkin aikana, ja mitaleilla palkittiin useiden viiden pääluokan alaluokkien teoksia. Tuomarit kieltäytyivät palkitsemasta voittajaa kolmessa eri kategoriassa ja kolmessa kategoriassa ei mitaleja jaettu laisinkaan.


title: Taidelajit kesäolympialaisissa 1936

text: Näiden olympialaisten jälkeen taidekilpailuissa kilpailtiin enää kerran, 12 vuotta myöhemmin Lontoon kesäolympialaisissa 1948.


title: Sakae Menda

text: Sakae Menda (; s. 5. marraskuuta 1925) on japanilainen, joka tuomittiin syyttömänä kuolemaan. Hänet pidätettiin 30. joulukuuta 1948 Kyushussa (Kumamoton prefektuuri) tapahtuneesta kaksoismurhasta, jonka todellisesta tekijästä ei edelleenkään ole tietoa. Menda oli pidätyksensä aikaan köyhä ja kouluttamaton. Hänet tuomittiin 25. joulukuuta 1951, ja vapauteen hän astui Fukuokan vankilasta vasta vuonna 1983 uuden oikeudenkäynnin jälkeen.


title: Sakae Menda

text: Kuulustelujen aikana Sakae Menda antoi tunnustuksen kärsittyään poliisin suorittamasta kidutuksesta. Vuonna 1983 hänen vapauttamisensa yhteydessä todettiin, että poliisi oli salannut miehen alibin. Sakae Menda kohdistaa yhä voimakasta kritiikkiä Japanin poliisia ja oikeusjärjestelmää kohtaan – hänen mielestään mikään ei ole vuosien saatossa muuttunut. Hän kannattaa kuolemanrangaistuksen lakkauttamista.


title: Sakae Menda

text: Sakae Menda kääntyi vankilassa kristityksi.


title: Tommi Jokinen

text: Jokinen on Kalevan Pallon kasvatti. Hän voitti tehoilla 17+22=39 joukkueen B-nuorten sisäisen piste- ja maalipörssin kaudella 2005–2006. Seuraavalla kaudella 2006–2007 Jokinen pelasi KalPan A-nuorissa ja hän teki samalla kaudella myös SM-liigadebyyttinsä. Jokinen pelasi KalPan SM-liigajoukkueessa neljä runkosarjaottelua jääden niissä ilman tehopisteitä. Hän pelasi kauden aikana miesten pelejä myös kahden Mestis-ottelun verran alle 20-vuotiaiden maajoukkueessa. Tammikuussa 2007 Jokinen sekä Jarkko Malinen ja Toni Hyvärinen solmivat KalPan kanssa 1+1-vuotisen SM-liigasopimuksen.


title: Tommi Jokinen

text: Kausi 2007–2008 oli Jokiselle tulokaskausi SM-liigassa. Hän teki 31 runkosarjaottelussa kaksi syöttöpistettä. Jokinen pelasi kuitenkin ison osan kaudestaan vielä myös KalPan A-nuorissa, joissa hän voitti Suomenmestaruuden keväällä 2008. Jokinen pelasi kauden aikana myös kolme Mestis-ottelua alle 20-vuotiaiden maajoukkueessa. Kausi 2008–2009 oli hänelle ensimmäinen kokonainen SM-liigassa ja se toi Jokiselle 50 runkosarjaottelussa tehot 3+4=7 ja 11 playoff-ottelussa kaksi syöttöpistettä. Hän teki liigauransa avausmaalin 30. lokakuuta 2008 Porin Ässiä vastaan ja keräsi ottelussa myös yhden syöttöpisteen. Jokinen palkittiin ottelun "Ilta-Sanomien" kolmen tähden tähtipelaajana. Hän voitti kauden päätteeksi SM-pronssia.


title: Tommi Jokinen

text: Kaudella 2009–2010 Jokinen otti urallaan askeleen eteenpäin ja teki runkosarjassa 17 tehopistettä ja pudotuspeleissä viisi tehopistettä. Hän teki syyskuun 2009 lopulla kaksivuotisen jatkosopimuksen KalPan kanssa. Kaudella 2010–2011 Jokinen teki kuitenkin vain yhdeksän tehopistettä ja hänen peliaikansa oli loppukaudella kortilla. Kaudella 2011–2012 Jokinen teki 39 runkosarjaottelussa 15 tehopistettä, mutta häneltä jäi kasvattajaseurassaan kuitenkin lopullinen läpimurto tekemättä.


title: Tommi Jokinen

text: Elokuussa 2012 Jokinen siirtyi kahden viikon mittaisella try-out -sopimuksella Saimaan Palloon. Hän sai neljän harjoitusottelun jälkeen 1+1-vuotisen jatkosopimuksen joukkueeseen. Huhtikuussa 2013 SaiPa käytti Jokisen sopimuksessa olleen option ja teki vuoden mittaisen jatkosopimuksen hänen kanssaan. Joulukuussa 2013 Jokinen teki kaksivuotisen jatkosopimuksen SaiPan kanssa. Kaudella 2015–2016 hän oli joukkueen kolmanneksi paras pistemies tehoilla 15+18=33, jotka ovat Jokisen SM-liigan yhden kauden piste-ennätys.


title: Tommi Jokinen

text: Kaudeksi 2016–2017 Jokinen palasi kolmivuotisella sopimuksella kasvattajaseuraansa KalPaan. Hän oli 15 osumallaan joukkueen kolmanneksi paras maalintekijä. Jokinen voitti kauden päätteeksi SM-hopeaa. Kaudeksi 2017–2018 hänet nimettiin KalPan kapteeniksi. Joulukuussa 2018 Jokinen teki joukkueen kanssa kaksivuotisen jatkosopimuksen. Hänen sopimuksensa sisältää option ulkomaille siirtymisestä.


title: Tommi Jokinen

text: Jokinen putosi viimeisten joukossa alle 20-vuotiaiden MM-leiriryhmästä vuoden 2008 turnaukseen.


title: Euryalos

text: Euryalos (, ) voi viitata seuraaviin asioihin:


title: Euryalos

text: Euryalos oli kreikkalaisessa mytologiassa usean eri mieshahmon nimi.


title: Kongsberg (yhtiö)

text: Kongsberg on norjalainen teollisuuskonserni, joka on perustettu vuonna 1814. Sen liikevaihto oli vuonna 2006 noin kolme miljardia Norjan kruunua, ja henkilöstöä sillä oli 1 550. Norjan elinkeino- ja kauppaministeriö omistaa yhtiön osakkeista puolet.


title: Kongsberg (yhtiö)

text: Konsernin pääosa on Kongsberg Defence & Aerospace (KDA). Sen päätuote on ollut meritorjuntaohjukset, etenkin Penguin, jonka toi markkinoille 1970-luvun alussa Kongsberg Våpenfabrikk -yhtiö. KDA:ssa työskentelee 1 400 henkilöä.


title: Kongsberg (yhtiö)

text: KDA harjoittaa avaruusalusten laitteiden ja rakenteiden tuotantoa itse ja Kongsberg Spacetec -tytäryrityksen kautta. KDAn ja Norjan valtion omistama Kongsberg Satellite Services operoi satelliittien maa-asemia Tromsøssä. Yhtiö tekee Ariane 5 -raketin osia.


title: Kongsberg (yhtiö)

text: 22. marraskuuta 2008 avattiin uusi KDA:n tehdas, joka valmistaa osia Norjan tilaamiin Lockheed F-35 Lightning II -hävittäjälentokoneisiin.


title: Kongsberg (yhtiö)

text: Tammikuussa 2018 kerrottiin, että Kongsberg ja Patria perustavat uuden yksikön. Se tulee kehittelemään ilmatorjunta-aseistusta, lähinnä ohjuksia, sijaintipaikkanaan Tampere. Heinäkuussa 2018 kerrottiin Kongsbergin ostavan Rolls-Roycen Marine-yksikön, johon kuuluvat myös tehtaat Raumalla, Turussa ja Kokkolassa.


title: Iglesia ni Cristo

text: Iglesia ni Cristo ("Kristuksen kirkko") on filippiiniläinen kirkkokunta. Se kiistää kolminaisuusopin, jota ei pidä oikeaan kristillisyyteen kuuluvana. Jumalan katsotaan olevan yksi, eikä Jeesusta näin ollen pidetä Jumalana. Kirkolla on melko paljon jäseniä Filippiineillä, mutta se toimii myös ulkomailla. Sen perusti vuonna 1914 Felix Manalo, jonka kuoltua vuonna 1963 liikkeen johtoon nousi Eraño G. Manalo.


title: Iglesia ni Cristo

text: Ennen oman kirkkonsa perustamista Felix Manalo oli ollut jo pitkään hengellinen etsijä ja liittynyt muun muassa seitsemännen päivän adventisteihin. Kuten muissakin kristillisissä kirkkokunnissa, myös Iglesia ni Criston parissa Raamattua pidetään opin perustana ja jäseneksi tullaan kasteen kautta.


title: Iglesia ni Cristo

text: Iglesia ni Cristoa on saanut osakseen kritiikkiä muun muassa siitä, että se pitää itseään ainoana oikeana kirkkona ja katsoo muiden kristittyjen sortuneen apostasiaan alkukirkon jälkeen.


title: Firmicutes

text: Firmicutes eli firmikuutit on bakteerien pääjakso, johon kuuluu kolme bakteerien luokkaa ja yli 250 bakteerisukua. Suurin osa firmikuuteista on grampositiivisia, ja monet niistä muodostavat itiöitä. Firmikuutit jaotellaan tavallisesti kolmeen luokkaan: anaerobisiin "Clostridia" -bakteereihin, fakultatiivisesti aerobisiin basilleihin sekä "Mollicutes" -luokkaan, jonka bakteereilla ei ole lainkaan soluseinää.


title: Firmicutes

text: Seuraavassa luettelossa esitetään tärkeimpiä "Firmicutes" -pääjaksoon kuuluvia bakteerisukuja.


title: Bacilli

text: Bacilli eli basillit on bakteerien luokka, johon kuuluu kaksi lahkoa: "Bacillales" ja "Lactobacillales". Termiä "basilli" käytetään tarkoittamaan useita asioita: "Bacilli" on bakteerien luokka, ja "Bacillus" on kyseiseen luokkaan kuuluva bakteerisuku. Lisäksi termiä "basilli" käytetään usein synonyymina kuvaamaan yleisesti sauvamaisia bakteereita, jotka eivät siis välttämättä kuulu "Bacilli" -luokkaan.


title: Marian ilmestys

text: Marian ilmestys tai mariaaninen ilmestys on tapahtuma, jossa Neitsyt Marian oletetaan ilmestyneen yhdelle tai useammalle henkilölle. Tällaisia ilmestyksiä on raportoitu runsain määrin eri puolilla maailmaa. Esimerkkejä tunnetuista ilmestyksistä ovat Lourdesissa tapahtuneet ilmestykset, Fatiman Neitsyt Maria, Međugorjen ilmestykset ja Zeitounin neitsyt. Joskus Neitsyt Marian ilmestymiseen on liitetty ihmeparantumisia; näin esimerkiksi Lourdesissa, jossa ilmestyksen näki alun perin Bernadette Soubirous. Varhaisempiin esimerkkeihin lukeutuu Guadalupen neitsyt, jonka sanotaan ilmestyneen alkujaan Juan Diegolle. Joskus oletetuista ilmestymispaikoista tulee suosittuja pyhiinvaelluskohteita. Lourdes ja Fatima ovat tästä esimerkkejä. Neitsyt Marian on sanottu ilmestyneen jo alkukirkon aikana Jaakob vanhemmalle. Suomessa on raportoitu Marian ilmestyneen eräälle suntiolle ladon seinään Hämeenlinnassa.


title: Marian ilmestys

text: Osa ilmestyksistä on saanut Vatikaanin hyväksynnän. Marian ilmestykset ovat teologisesti yksityistä, eivät yleistä ilmoitusta.


title: Marian ilmestys

text:
Maria-ilmestysten vastustajat taas opettavat näiden kaikkien Maria-ilmestysten olevan spiritismiä, samaa mitä meedio-istunnoissa on tapahtunut vuosisatoja eli että niiden takana on demonivallat, pahat henget, jotka esiintyvät kuolleina
ihmisinä, vainajahenkinä. Maria-ilmestysten vastustajat perustavat väitteensä siihen, että Raamattu opettaa, ettei kuolleet voi kummitella eikä ilmestyä enää täällä maailmanajassa ja että myös Vanhassa Testamentissa kielletään hyvin jyrkästi pitämästä
yhteyttä vainajahenkiin.


title: Ligue Professionnelle 3

text: Ligue Professionnelle 3 on Tunisian jalkapallosarjojen kolmanneksi korkein sarjataso, joka on osittain ammattilaissarja. Siinä pelaa yhteensä 42 joukkuetta, jotka on jaettu pohjois-, keski- ja etelälohkoon. Kauden päätteeksi lohkojen voittajat nousevat Ligue Professionnelle 2:een ja kaksi viimeistä joukkuetta putoaa Ligue Amateur 4:een. Sarjaa laajennettiin kaudella 2012–2013, kun käyttöön otettiin myös Keski-Tunisian lohko.


title: Bahrainin hallitsija

text: Bahrainin kuningas (arab. "Malik al-Baḥrayn" ,"ملك البحرين ") on ollut Bahrainin valtionpäämies vuodesta 2002 lähtien, kun Bahrainin emiiri Hamad ibn Isa Al Khalifa antoi itselleen kuninkaan arvonimen. Vuosina 1783–1971 Bahrainin valtionpäämiehiä kutsuttiin arvonimellä Bahrainin hakim (arab "Hakim al-Bahrayn") ja vuosina 1971–2002 valtionpäämiehen arvonimi oli Bahrainin emiiri (arab. "Amir Dawlat al-Bahrayn"). Kuninkaalla on suuret valtaoikeudet.


title: Bahrainin hallitsija

text: Bahrain oli Britannian suojeluvaltion asemassa vuosina 1913–1971. Suojeluvaltiosopimus päättyi vuonna 1971, ja Bahrain itsenäistyi suvereeniksi valtioksi.


title: Harri Sundell

text: Harri Tapani Sundell (s. 3. kesäkuuta 1953 Vihti) on entinen suomalainen kymmenottelija ja korkeushyppääjä. Hän edusti uransa aikana Nummelan Kisaajia, Hyvinkään Tahkoa, Viipurin Urheilijoita ja Heinolan Iskua. Häntä valmensi Stefan von Gerich.


title: Harri Sundell

text: Sundell sijoittui sisäratojen EM-kilpailuissa korkeushypyssä yhdeksänneksi Katowicessa 1975 ja 25:nneksi Sindelfingenissä 1980. Kymmenottelussa hän oli Ateenan EM-kilpailuissa 1982 neljästoista, Helsingin MM-kilpailuissa 1983 hän joutui keskeyttämään. Hän edusti Suomea aikuisten maaotteluissa vuosina 1972–1986, ja voitti korkeushypyn ulkoratamaaottelussa Lontoossa 1974.


title: Harri Sundell

text: Sundell voitti korkeushypyn Suomen mestaruuden 1975, sai SM-hopeaa 1974 ja SM-pronssia 1977. Kymmenottelussa hän voitti Suomen mestaruuden 1984, sai SM-hopeaa 1981 ja 1982 sekä pronssia 1979, 1980 ja 1986. SM-viesteissä hän sai hopeaa 4 × 400 metrin viestissä 1984. Sisäratojen SM-kilpailuissa hän voitti kultaa korkeushypyssä 1975.


title: Minamata-tauti

text: Minamata-tauti tai Minamata-sairaus (, joskus Chisso-Minamata -tauti ) on elohopeamyrkytyksen aiheuttama neurologinen oireyhtymä. Oireisiin kuuluvat ataksia, käsien ja jalkojen puutuminen, lihasheikkous, supistunut näkökenttä, kuulovaurio ja puhehäiriö. Vakavimmissa tapauksissa vaikeat psykiatriset oireet, halvaus, kooma ja kuolema seuraavat viikoissa ensimmäisten oireiden esiinnyttyä. Taudilla on myös synnynnäinen muoto, joka kohdistuu sikiöihin.


title: Secret of Evermore

text: Secret of Evermore on Square Softin kehittämä ja julkaisema toimintaroolipeli, joka on julkaistu vuonna Super Nintendo Entertainment Systemille. Peli julkaistiin 1996 PAL-alueilla.


title: Secret of Evermore

text: "Secret of Evermoren" tarina keskittyy pelaajan nimeämään poikaan ja tämän koiraan, jotka joutuvat B-elokuvia muistuttavaan Evermore-mielikuvitusmaailmaan. Evermore on jaettu useaan alueeseen, jotka edustavat historiallisia aikakausia. Pulmatehtävien ratkaisemiseksi pelaajan on ohjattava vuorotellen päähenkilöä ja koiraa.


title: Secret of Evermore

text: "Secret of Evermore" oli ainoa Yhdysvalloissa tuotettu Square-peli. Peliin liittyi virheellinen käsitys, jonka mukaan se olisi syrjäyttänyt "Seiken densetsu 3":n englanninkielisen julkaisun.


title: Stadio Nazionale del PNF

text: Stadio Nazionale del PNF oli stadion Roomassa, Italiassa. Stadion rakennettiin 1927 ja sen kapasiteetti oli 50 000 henkeä. Stadionilla järjestettiin 17 ottelua vuoden 1934 jalkapallon maailmanmestaruuskilpailuissa ja siellä pelattiin myös turnauksen finaali. Roomalaiset jalkapalloseurat Lazio sekä AS Roma pelasivat kotiottelut Stadio Nazionalella vuoteen 1953 asti. Stadion korvattiin samana vuonna Stadio Flaminiolla.


title: Stade Olympique Yves-du-Manoir

text: Stade Olympique Yves-du-Manoir on stadion Pariisissa, Ranskassa. Stadion on jalkapalloseura RCF Parisin sekä rugbyseura Racing metron kotistadion. Stadionilla pidettiin vuoden 1924 kesäolympialaiset sekä vuoden 1938 jalkapallon maailmanmestaruuskilpailut. Stadion valmistui 1907 ja sen kapasiteetti on nykyään 7 000, kun se parhaimmillaan on ollut 60 000


title: Wankdorfstadion

text: Wankdorfstadion oli jalkapallostadion Bernissä, Sveitsissä. Vuonna 1925 rakennettu stadion purettiin elokuussa 2001. Stadionin tilalle rakennettiin Stade de Suisse. Stadionilla on järjestetty mm. Jalkapallon MM-kisojen finaali, Mestarien liigan finaali 1961 sekä Cup-voittajien cupin finaali 1989.


Estadio Nacional Julio Martínez Prádanos on Ñuñoassa, Chilessä sijaitseva urheiluareena. Se on Chilen kansallisstadioni ja on 46 000 ihmisen kapasiteetillaan maan suurin urheiluareena. Areena on tunnettu lähinnä jalkapallokentästään, mutta jalkapallokentän lisäksi samaan kompleksiin kuuluvat muun muassa tenniskenttä, allastilat, kuntosali, pyöräilystadion sekä BMX-rata. Chilen jalkapallomaajoukkue sekä CF Universidad de Chile käyttävät areenaa kotistadioninaan.


Estadio Nacional Julio Martínez Prádanosin rakennustyöt aloitettiin vuonna 1937 ja saatiin päätökseen seuraavana vuonna. Stadion oli Chilessä vuonna 1962 järjestettyjen jalkapallon maailmanmestaruuskilpailujen päästadion. Vuonna 1973 Chilessä valtaan nousi Augusto Pinochetin johtama sotilasdiktatuuri, joka ryhtyi käyttämään stadionia vankileirinä vasemmistolaisille toisinajattelijoille. Sotilasjuntan aikana arviolta yli 40 000 ihmistä oli vangittuna stadionilla. Sotilasjuntta kidutti ja teloitti huomattavan määrän poliittisia vankeja stadionilla.


title: Luettelo jalkapallon maailmanmestaruuskilpailujen loppuotteluista

text: Jalkapallon maailmanmestaruuskilpailut ovat kansainväliset jalkapallokilpailut, jotka järjestettiin ensimmäisen kerran vuonna 1930. Kilpailuihin osallistuu Fédération Internationale de Football Associationin (FIFA) jäsenmaiden miesten jalkapallomaajoukkueita. Turnaus on pelattu joka neljäs vuosi lukuun ottamatta vuosia 1942 ja 1946, jolloin kilpailut peruttiin toisen maailmansodan vuoksi. Viimeisimmän turnauksen voitti Saksa, joka voitti vuoden 2014 Brasilian järjestämien kilpailujen loppuottelussa Argentiinan jatkoajan jälkeen 1–0.


text: Jos loppuottelu päättyy varsinaisen peliajan jälkeen tasan, pelataan kolmenkymmenen minuutin jatkoaika. Jos jatkoaika on maaliton, ratkaistaan ottelu rangaistuspotkukilpailussa. Yhtä poikkeusta lukuun ottamatta loppuottelu on ollut aina yksiosainen: vuoden 1950 kisoissa käytössä oli loppusarja, jonka ratkaisevaksi otteluksi muodostui sarjan viimeisen kierroksen ottelu Uruguayn ja Brasilian välillä, jota pidetään myös tuon turnauksen loppuotteluna.


text: Loppuottelussa on pelannut yhteensä 12 eri joukkuetta, joista kahdeksan on pystynyt voittamaan loppuottelun. Voitokkain joukkue on ollut Brasilia viidellä voitollaan. Brasilia (1950) ja Ruotsi (1958) ovat ainoat maat, jotka ovat hävinneet loppuottelun kotikisoissaan. Voiton kotikisoissaan on saavuttanut Uruguay, Italia, Englanti, Saksa, Argentiina sekä Ranska. Lukuun ottamatta vuosia 1930 ja 1950 on loppuotteluun selvinneistä joukkueista aina vähintään toinen ollut eurooppalainen.


text: Saksa on ainoa joukkue, joka on noussut loppuottelun voittoon kahden maalin tappioasemasta. Tämä tapahtui vuonna 1954. Yhden maalin tappioasemasta on noustu voittoon seitsemän kertaa: Uruguay vuosina 1930 ja 1950, Italia vuosina 1934 ja 2006, Brasilia vuonna 1958, Englanti 1966 ja Saksa 1974. Vuoden 1986 loppuottelussa Saksa nousi kahden maalin tappioasemasta tasoihin mutta hävisi lopulta ottelun.


text: Brasiliaa edustanut Cafu on ainut pelaaja, joka on pelannut kolmessa loppuottelussa (1994, 1998 ja 2002). Nuorin MM-finaalissa esiintynyt pelaaja oli brasilialainen Pelé Ruotsin MM-kisoissa 1958. Hän oli tuolloin 17 vuoden ja 249 päivän ikäinen. Pelé on myös ainoa kolme maailmanmestaruutta (1958, 1962 ja 1970) voittanut pelaaja, mutta hän pelasi vain kahdessa loppuottelussa. Vanhin loppuottelussa pelannut pelaaja on italialainen Dino Zoff. Franz Beckenbauer (1974, 1990) ja Mário Zagallo (1962, 1970) ovat ainoat, jotka ovat voittaneet loppuottelun sekä pelaajana että valmentajana.


text: Ainoa loppuottelussa hattutempun eli kolme maalia tehnyt pelaaja on Englannin Geoff Hurst, joka pystyi tähän Englannin MM-kisoissa 1966. Maaleistaan kaksi Hurst teki jatkoajalla. Loppuotteluiden vaihtopelaajista maalinteossa ovat onnistuneet Alankomaiden Dick Nanninga Argentiinassa 1978, Italian Alessandro Altobelli Espanjassa 1982 ja saksalaiset Rudi Völler Meksikossa 1986 sekä Mario Götze Brasiliassa 2014. Rangaistuspotkukilpailuissa vaihtopelaajista maalin ovat tehneet Italian Alberigo Evani vuonna 1994 sekä italialaiset Daniele De Rossi ja Alessandro Del Piero ja Ranskan Sylvain Wiltord vuonna 2006.


title: Yacoubian – Talo Kairossa

text: Yacoubian – Talo Kairossa on Marwan Hamedin ohjaama Alaa Al-Aswanyn romaaniin perustuva pitkä elokuva. Kirja herätti kotimaassaan valtavan kohun käsittelemiensä tabu-aiheiden vuoksi. "Yacoubian – Talo Kairossa" oli maahan tullessaan 2009 mahdollisesti ensimmäinen suomalaisessa teatteriohjelmistossa nähty egyptiläinen elokuva.TV 1:n Tähtihetken Tarmo Poussu arvioi, että "Yacoubian – Talo Kairossa" on erinomaisesti näytelty ja kuvattu elokuva. Kohtausten tasolla sen kerronta toimii enimmäkseen hyvin, vaikka jotkut sen painotukset voivat länsimaista katsojaa kummastuttaa. Elokuvan suurin ja kohtalokkain ongelma on Poussusta sen yksitoikkoinen ja hiomaton rakenne, joka saa sen kiinnostavimmatkin juonilinjat vähitellen tuntumaan puuduttavilta.


title: Yacoubian – Talo Kairossa

text: Tähtihetken toinen arvioija Satu Linnapuomi tuomitsi elokuvan musiikin, jota piti ylipateettisena, Cherbourgin sateenvarjoilta lainattuna imelänä Elokuvamusiikkia isolla E:llä, jota tungetaan joka rakoon, sopipa se siihen eli ei. "Yacoubian" on hänestä sovinistinen ja homofobinen elokuva, jossa seksi on vallan väline ja korruptio ja kaksinaismoraali kukkii. Vaikka hän myöntää elokuvan saattavan Egyptissä olevan roheka, arvioi Linnapuomi meikäläisestä näkökulmasta kokonaisuuden olevan kuitenkin paitsi epämiellyttävä, myös saippuaoopperamainen ja osin jopa amatöörimäinen.


title: Timo Hämäläinen

text: Timo Hämäläinen (3. marraskuuta 1945 Pori – 2. elokuuta 2009 Helsinki) oli suomalainen toimittaja, suomentaja ja kirjallisuusarvostelija. Hän kirjoitti muun muassa Helsingin Sanomiin.


title: Timo Hämäläinen

text: Hämäläinen oli vuodesta 1967 Yleisradiossa toimittajana ja teki uraauurtavaa työtä television kirjallisuusohjelmien luomiseksi. Hänen ohjelmiaan olivat muun muassa "Avoin ilta" ja Hannu Taanilan kanssa "Puhemylly". 1980-luvulla Hämäläinen toimitti Yle TV1:n "Lukulamppu"-ohjelmaa. Julkisuutta sai vuonna 1991 ohjelman jakso, jossa kirjailijavieras kiinnitti huomiota ohjelmaa isännöivän Hämäläisen humalatilaan. Tapauksesta sai alkunsa "Neurovisio"-viihdesarjassa esitetyt Dokulamppu-sketsit, jossa parodioitiin "Lukulamppua".


title: Timo Hämäläinen

text: Jo ennen Yleisradiosta lähtöä Hämäläinen kirjoitti arvosteluja useisiin lehtiin, ja siirtyi sittemmin kokonaan lehtitoimittajaksi. Kymmenen vuotta 1995–2005 hän oli Helsingin Sanomien toimittaja. Kaksikielisenä hän seurasi erityisen kiinteästi ja asiantuntevasti pohjoismaista kirjallisuutta. Hän kuului myös Pohjoismaiden neuvoston kirjallisuuspalkinnon palkintolautakuntaan. Hän itse sai 1999 Pohjoismaiden ministerineuvosto journalistipalkinnon ja suomalais-ruotsalaisen kulttuurirahaston tunnistuksen 2003.


title: Timo Hämäläinen

text: Hämäläinen asui viimeiset vuotensa Ahvenanmaalla.


title: Lola (vuoden 1961 elokuva)

text: Lola on Jacques Demyn esikoispitkä elokuva vuodelta 1961. Mustavalkoinen elokuva on kuvattu hänen kotikaupungissaan Nantesissa.


title: Lola (vuoden 1961 elokuva)

text: Kabareetanssija Lola (Anouk Aimée) odottaa seitsemän vuotta poissa ollutta miestä, jonka lapsen hän on synnyttänyt. Toinen päähenkilö, haaveellinen Roland (Marc Michel) ihastuu Lolaan.


title: Lola (vuoden 1961 elokuva)

text: Musiikki on sekä Michel Legrandin varta vasten säveltämää että Bachin, Beethovenin ja Mozartin musiikkia.


Hypoksantiini-guaniinifosforibosyylitransferaasi on entsyymi, joka katalysoi puriinien aineenvaihduntaa. Hypoksantiini-guaniinifosforibosyylitransferaasi katalysoi hypoksantiinista inosiinimonofosfaattia, guaniinista guanosiinimonofosfaattia ja ksantiinista ksantosiinimonofosfaattia.


Hypoksantiini-guaniinifosforibosyylitransferaasin massa vaihtelee eliöstä rippuen 42–150 kilodaltoniin. Jotta entsyymi toimisi kunnolla täytyy siihen olla kiinnittyneenä magnesiumioneja. Magnesiumin kanssa entsyymiin liittymisestä kilpailevat bariumin, kalsiumin, elohopean ja sinkin ionit. Nämät metalli-ionit ovat hypoksantiini-guaniinifosforibosyylitransferaasin inhibiittoreita. Muita entsyymin inhibiittoreita ovat merkaptopuriini ja tioguaniini, jotka asettuvat hypoksantiinin tilanne entsyymin aktiiviseen kohtaan. Hypoksantiini-guaniinifosforibosyylitransferaasi toimii parhaiten eliöstä riippuen 22–70 °C lämpötilassa ja pH:n ollessa 6–10.


title: Hypoksantiini-guaniinifosforibosyylitransferaasi

text: Virhe hypoksantiini-guaniinifosforibosyylitransferaasin tuotantoa säätelevässä HPRT-geenissä tunnetaan nimellä Lesch-Nyhanin oireyhtymä. Tauti on peittyvästi periytyvä ja taudin kantaja on nainen. Oireyhtymässä ihmiselimistöön kertyy virtsahappoa. Oireyhtymä ilmenee henkisenä ja fyysisenä jälkeen jäämisenä.


title: Muurame (huonekalutehdas)

text: Muurame Oy on suomalainen huonekalutehdas, jonka Martti Vaara veljineen perusti Lahteen vuonna 1925 nimellä Veljekset Vaaran huonekalutehdas. Tehdas tunnetaan erityisesti Martti Vaaran tyttären Pirkko Stenrosin suunnittelemista huonekaluista.


title: Muurame (huonekalutehdas)

text: Tehdas siirtyi välirauhan aikana Muuramen kuntaan, koska Lahti oli talvisodassa ollut radiomastojen vuoksi pommituskohde. Muuramessa tehdas oli vuoteen 1964, jolloin se siirtyi takaisin Lahteen. Tehdas ajautui konkurssiin lamavuonna 1991 mutta perustettiin uudelleen vuonna 1992.


title: Muurame (huonekalutehdas)

text: Muurame Oy:n tuotanto muodostuu lähes yksinomaan Pirkko Stenrosin minimalistisista moduulikalusteista. Yrityksen tunnetuin ja pitkäisin tuotesarja on "Moduli", jonka ensimmäisetkin tuotteet, Stenrosin vuonna 1954 suunnittelemat "Kaksonen-" ja "Kolmonen"-lipastot, ovat yhä tuotannossa. Muita edelleen valmistettuja tuotesarjoja ovat "Neppari" (1975) ja "Mup" (1999). Tuotesarjoihin kuuluvat lipastojen, kaappien ja muiden säilytyskalusteiden lisäksi työ- ja ruokapöytiä, tv-tasoja, sohvia ja sänkyjä sekä lastenkalusteita. Niitä kaikkia yhdistävät niukka suorakulmainen muotokieli, mitoitusten ja värien yhteensopivuus sekä tuotesarjojen jatkuvuus.


title: Muurame (huonekalutehdas)

text: Mallistolle ja Pirkko Stenrosille on myönnetty monia muotoilu- ja kalustealan palkintoja. Näiden lisäksi Muurame Oy:lle myönnettiin vuonna 1986 Tasavallan presidentin vientipalkinto.


title: Pirkko Stenros

text: Pirkko Stenros (o.s. "Vaara") on suomalainen sisustusarkkitehti, joka tunnetaan julkisuudessa erityisesti Muuramelle suunnittelemistaan huonekaluista.


title: Pirkko Stenros

text: Stenros valmistui Taideteollisesta keskuskoulusta sisustusarkkitehdiksi 1951. Valmistuttuaan hän oli kolme vuotta sisustussuunnittelijana Artekilla. 1955 hän perusti miehensä arkkitehti Helmer Stenrosin kanssa arkkitehtitoimiston, jossa Helmer Stenros suunnitteli rakennukset ja Pirkko Stenros vastasi niiden sisustamisesta. Heidän suunnittelutöitään ovat useat hotellit ja teatterit, Amer-yhtymän pääkonttori ja keskiaikaisten kivikirkkojen restauroinnit. Hän teki samanaikaisesta töitä Kaunis Koti -lehteen, jonka lukijoille hän suunnitteli vuosien mittaan tuhat sisustussuunnittelua.


title: Pirkko Stenros

text: Muurame oli Pirkko Stenrosin isän ja setien perustama huonekalutehdas, jolle hän suunnitteli huonekaluja koko muun työuransa ohella. Vasta 1993, kun Muurame konkurssin jälkeen perustettiin uudelleen, hän ryhtyi sen päätoimiseksi suunnittelijaksi. Moduli-kaappien ohella hän on suunnitellut muun muassa Mup-kaappeja ja laatikostoja, Nappi- ja Neppari-kaapistoja, lasten huonekaluja ja tv-tasoja.


title: Lahden radioasema

text: Lahden radioasema oli Yleisradion radioasema Lahdessa vuosina 1928–1993. Radiomäki on saanut nimensä aseman mukaan. Radiomäellä toimi vuosina 1925–1927 Lahden Radioharrastajien ylläpitämä radioasema, joka sekä lähetti omaa ohjelmaa että välitti eteenpäin Yleisradion ohjelmia. Vastaavia yksityisten yhdistysten radioasemia oli ennen Yleisradion valtakunnallista kuuluvuutta myös monella muulla paikkakunnalla. 28. helmikuuta 2017 alkaen Lahden radioasema on viimeisen peruskorjauksensa jälkeen avattu Mastola-nimisenä radio- ja televisiomuseona. Ennen peruskorjausta museon nimi oli Radio- ja tv-museo.


title: Lahden radioasema

text: Vuonna 1927 Yleisradio päätti rakentaa uuden yleisradioaseman Helsingin ulkopuolelle kuuluvuuttaan parantaakseen. Sijoituspaikaksi kaavailtiin joko Lahtea, Tamperetta tai Hämeenlinnaa. Lahti voitti lopulta kilpailun, koska sen sijainti Suomen tiheimmin asuttuihin alueisiin nähden oli otollisin, ja koska kaupunki lupasi Yleisradiolle ilmaisen tontin Radiomäeltä. Ripeästi sujuneiden rakennustöiden jälkeen Lahden pitkäaaltoasema kytkettiin toimintaan 22. huhtikuuta 1928 klo 19:10.


title: Lahden radioasema

text: Saksalaisen urakoitsija Lehmann & Co.:n työnjohdolla pystytettiin yleisradioaseman kaksi radiomastoa. Ne rakennettiin syksyllä 1927 vain 74 päivässä, mitä pidettiin aikanaan huomattavana saavutuksena. Teräsristikkomastot ovat 150 metriä korkeat ja yltävät 300:n metrin korkeuteen merenpinnasta. Nopeasta rakennustahdista huolimatta mastot ovat rakenteeltaan poikkeuksellisen lujat: ne seisovat vapaasti ilman minkäänlaisia tukivaijereita, mutta heiluvat pahimmassakin myrskyssä vain 3–4 cm. Mastojen väliin pingotettiin 12 metrin levyinen ja 250 metriä pitkä kuusilankainen antenni. Mastojen väli on 316 metriä.


title: Lahden radioasema

text: Asema otettiin käyttöön vuonna 1928 25 kW:n teholla. Lähetinkoneiston oli valmistanut saksalainen Telefunken. Seuraavana vuonna teho korotettiin 40 kW:iin, mikä teki Lahden yhdeksi Euroopan voimakkaimmista radioasemista.


title: Lahden radioasema

text: Lahden vanhalla radioasemalla on alkuperäisessä kunnossaan korjauspaja, jonne pääsee Lahden Radioamatöörien kerhohuoneen sivuitse.


title: Lahden radioasema

text: Vuonna 1935 rakennettiin Kaarlo Könösen suunnittelema uusi asemarakennus ja joulukuussa samana vuonna lähetykset alkoivat 150 kW:n teholla. Uuden lähettimen oli valmistanut englantilainen Marconi's Wireless Telegraph Co Ltd. Koko Etelä-Suomen peittävä kuuluvuusalue ylsi aina Jyväskylään asti.


title: Lahden radioasema

text: Lyhytaaltolähettimet Lahti II ja III aloittivat 1938–1940 lähetystehoilla 1 kW ja 15 kW, ja ne toimivat vuoteen 1949 saakka. Talvisodan vuoksi Yleisradio menetti asemia, ja Lahden 40 kW:n Telefunken vuodelta 1929 siirrettiin Lahden vanhalta radioasemalta Turkuun.


title: Lahden radioasema

text: Vuonna 1953 asemalle hankittiin kaksi 100 kW:n lähetintä. Sveitsiläisen Brown & Boverin valmistamasta lähetinparista saatiin yhteistehona antenniin 200 kW. Käyttökustannukset muodostuivat huomattavasti edullisemmiksi kuin vanhalla Marconilla.Samana vuonna valmistui myös ula-lähetin säteilyteholtaan 15 kW, ja sen suuntaava antenni sijoitettiin itäisen maston huippuun. Ula-aseman teho suunnattiin Tampereen, Jyväskylän ja Mikkelin muodostamaan kulmaan. TV-lähetykset aloitettiin RCA:n valmistamalla lähettimellä maaliskuussa vuonna 1958. Myös TV-antenni asennettiin itäisen maston huippuun. Säteilytehoksi (ERP) muodostui 40 kW.


title: Lahden radioasema

text: Talvisodan aikana Lahden radioasemaa pommitettiin ja lähetykset jouduttiin keskeyttämään vuorokausiksi. Lahden radioaseman kautta annettiin jatkosodan aikana kaukopartioille yleisradiolähetysten loppuun sijoitetuilla tervehdyksillä viestejä. Kaukopartiot saattoivat ottaa vastaan Lahden radioasemalta lähetetyt viesti Töpö -radiolla, jonka näköiskopio on Kouvolan miljöö- ja radiomuseon putkiradiomuseossa.


title: Lahden radioasema

text: Jatkosodan aikana 30. kesäkuuta 1941 yritettiin kolmen lentokoneen voimin pommittaa Lahden radiomastoja, mutta kaikki kolme putosivat: yksi Orimattilan Heinämaan Jursalan Yrjölän maatilalle, toinen Nastolan Pensuolle, ja kolmas joutui tekemään onnettomuuteen johtavan pakkolaskun Vehkalahdelle.


title: Lahden radioasema

text: Pitkäaaltoaseman taajuutena oli aluksi 197 kHz (aallonpituus 1 523 m), myöhemmin 164 kHz (1 829 m), 166 kHz (1 807 m) ja 1950 alkaen 254 kHz (1 181 m); taajuuksia muutettiin muutamilla kilohertseillä pariin otteeseen käytössäoloaikana.


title: Lahden radioasema

text: 1967 valmistui Tiirismaan radio- ja tv-masto, jonne siirtyi oleellinen osa Lahden radioaseman lähetyksistä.


title: Lahden radioasema

text: Pitkäaaltolähetykset asemalta päättyivät 31. toukokuuta 1993. ULA- ja TV-lähetykset olivat siirtyneet Radiomäeltä vuonna 1967 samana vuonna valmistuneelle Tiirismaan radio- ja tv-asemalle. Radiomastot ovat edelleen käytössä ja niistä on useita vuokralaisia.


title: Lahden radioasema

text: Osittain perinteen vuoksi Radio Suomen Päijät-Hämeen maakuntaradio on nimetty Lahden Radioksi.


title: Lahden radioasema

text: Yleisradion Lahden entiseen radioasemaan liittyy Lahden kaupunginmuseon Radio- ja tv-museo, nykyisin nimeltään Mastola. Se on sijoitettu vuonna 1935 valmistuneeseen asemarakennukseen. Museossa on Arvi Hauvosen muistoradioamatööriasema OH3R. Museossa järjestetään radioon ja televisioon liittyviä teemanäyttelyitä. Museon länsipuolella on ulkonäyttely erilaisista antenneista sekä myös runsaasti käytössä olevia satelliittiantenneja.


title: Lahden radioasema

text: Museovirasto on määritellyt Radiomäen radioaseman mastoineen ja rakennuksineen valtakunnallisesti merkittäväksi rakennetuksi kulttuuriympäristöksi.


title: Lahden radioasema

text: Radiomastot ovat myös Lahden tärkeimpiä maamerkkejä.


Tasavallan presidentin kansainvälistymispalkinto (vuoteen 1999 "Tasavallan presidentin vientipalkinto") on vuonna 1967 Suomalaisen Työn Liiton aloitteesta perustettu palkinto, joka vuoteen 1999 myönnettiin vientipalkintona. Nykyisin palkinnon myöntämisperusteina on kokonaisvaltainen toiminta kansainvälisessä ympäristössä, yrityksen kyky kehittää ja soveltaa uudenlaisia toimintamalleja. Palkinnon myöntää Finpro.


title: Meat Beat Manifesto

text: Meat Beat Manifesto on Jack Dangersin ja Johnny Stephensin vuonna 1987 perustama uraauurtava brittiläinen industrial- ja elektronisen musiikin yhtye. Yhtyeen alkuaikojen tuotanto mielletään yleisesti joko elektroksi tai industrialiksi, mutta varsinkin myöhemmillä julkaisuilla suunta on ollut mm. jazzin ja dubin suuntaan. Sanoitukset käsittelevät yleensä yhteiskuntaa, politiikkaa, ns. status quoa ja bändi tunnetaan aktiivisena kasvissyönnin kannattajana, josta myös sen nimi juontuu.


title: Meat Beat Manifesto

text: MBM:n musiikki perustuu vahvasti samplaukseen, jossa Dangers on käyttänyt paljon vanhoja dub-äänitteitä ja pätkiä mm. TV-dokumenteista. Meat Beat Manifesto ei ole koskaan saavuttanut suurta kaupallista suosiota vaikka sen musiikkia on käytetty elokuvissa kuten The Matrix.


title: Meat Beat Manifesto

text: Jack Dangers on myös soolouralla ja on remiksannut mm. Orbitalia, Nine Inch Nailsia, Depeche Modea ja David Bowieta. Myös osa Meat Beat Manifeston musiikista on julkaistu Trent Reznorin (Nine Inch Nails) omistamalla Nothing Records-levy-yhtiöllä.


title: Julianne Nicholson

text: Julianne Nicholson (s. 1. heinäkuuta 1971 Medford, Massachusetts, Yhdysvallat) on yhdysvaltalainen näyttelijä. Hän on näytellyt vuodesta 2006 "" -televisiosarjassa salapoliisi Megan Wheeleriä. Hänet muistettiin myös draamakomediasarjasta "Ally McBeal", jossa hän näytteli Jenny Shawia tuotantokaudella 2001–2002.


title: Julianne Nicholson

text: Nicholson on ollut syksystä 2004 naimisissa näyttelijä Jonathan Caken kanssa, ja heillä on kaksi lasta, joista ensimmäinen on syntynyt syyskuussa 2007 ja toinen joulukuussa 2008.


title: BC Sports Hall of Fame

text: BC Sports Hall of Fame on kuuluisia urheilijoita ja urheiluvaikuttajia esittelevä kunniagalleria, joka sijaitsee Brittiläisessä Kolumbiassa. Sen perusti vuonna 1966 Eric Whitehead ja muut urheiluaktiiviset ihmiset Brittiläisessä Kolumbiassa. BC Sports Hall of Fame avattiin vuonna 1983 BC Place Stadium -areenalla.


title: Godfrey Chibanga

text: Godfrey Chibanga (s. 16. helmikuuta 1989, Sambia) on sambialainen jalkapalloilija, joka edusti viimeksi Veikkausliigassa pelaavaa Rovaniemen Palloseuraa.


title: Godfrey Chibanga

text: Chibanga teki RoPS:n kanssa sopimuksen keväällä 2009 kun Zeddy Saileti oli huomannut Chibangan kyvyt aikaisemmin talvella Sambiassa.


title: Godfrey Chibanga

text: Chibanga ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.


title: Eric Brewer (tieteilijä)

text: Eric A. Brewer on miljonääri ja WiLDNet-internetohjelman keksijä. Hänestä tuli UC Berkeleyn vakituinen professori vain 32 vuoden ikäisenä. Vuonna 1996 Brewer oli mukana perustamassa Inktomi Corporation -yhtiötä. Hänet tunnetaan myös CAP Theorem -ohjelman promootiosta. Nykyisin hän työskentelee Googlella.


title: Eric Brewer (tieteilijä)

text: Vuonna 2007 Brewer nimitettiin Association for Computing Machineryn fellow’ksi tunnustuksena ”skaalautuvien ja luotettavien internetohjelmien suunnittelusta”. Samana vuonna hänestä tuli lisäksi National Academy of Engineeringin jäsen.


title: Vernon (Brittiläinen Kolumbia)

text: Vernon on kaupunki Brittiläisen Kolumbian provinssissa Kanadassa. Se sai nimensä Forbes George Vernonin mukaan. Kaupungin asukasluku on 35 944 (2006) ja sen muodostamalla metropolialueella asuu noin 55 418 asukasta (2006).


title: Kamloops

text: Kamloops on Brittiläisessä Kolumbiassa Kanadassa sijaitseva kaupunki, jonka väkiluku on 90 000 (2016). Se sijaitsee noin 310 kilometriä Vancouverista koilliseen Thompsonjoen pohjois- ja etelähaaran yhtymäkohdassa.


title: Kamloops

text: Kaupungin tärkeimpiä elinkeinoja ovat maatalous, metsäteollisuus ja kaivosteollisuus.


title: Peppi Pitkätossu (animaatioelokuva)

text: Peppi Pitkätossu on vuonna 1997 valmistunut piirroselokuva.


title: Peppi Pitkätossu (animaatioelokuva)

text: Elokuva on julkaistu suomenkielisenä VHS-kasettina vuonna 1997 ja DVD:nä 18. marraskuuta 2005.


title: Peppi Pitkätossu (animaatioelokuva)

text: Muissa rooleissa: Markus Bäckman, Kari-Pekka Toivonen ja Lapsikuoro Karviaiset.


title: Peppi Pitkätossu (animaatioelokuva)

text: Suomenkielisen version on kääntänyt Tomi Snellman ja sen on ohjannut Ira Carpelan.


title: Peppi Pitkätossu (animaatioelokuva)

text: Puhtia purjeisiin (engl. There's Magic Everywhere)


title: Peppi Pitkätossu (animaatioelokuva)

text: Esitys: Henni-Liisa Stam ja Markus Bäckman


title: Peppi Pitkätossu (animaatioelokuva)

text: Peppi on täällä (engl. Hey-Ho, I'm Pippi)


title: Peppi Pitkätossu (animaatioelokuva)

text: Esitys: Henni-Liisa Stam


title: Peppi Pitkätossu (animaatioelokuva)

text: Lettulaulu (engl. Recipe for Life)


title: Peppi Pitkätossu (animaatioelokuva)

text: Esitys: Henni-Liisa Stam ja Lapsikuoro Karviaiset


title: Peppi Pitkätossu (animaatioelokuva)

text: Mitä he eniten tahtovat (engl. A Bowler and a New Gold Tooth)


title: Peppi Pitkätossu (animaatioelokuva)

text: Esitys: Kari-Pekka Toivonen ja Markus Bäckman


title: Peppi Pitkätossu (animaatioelokuva)

text: Kertomataululaulu (engl. Pluttifikation)


title: Peppi Pitkätossu (animaatioelokuva)

text: Esitys: Birthe Wingren, Henni-Liisa Stam ja Lapsikuoro Karviaiset


title: Jeff Woywitka

text: Jeff Woywitka (s. 1. syyskuuta 1983 Vermilion, Alberta) on kanadalainen jääkiekkopuolustaja, joka edustaa DEL:ssä pelaavaa Augsburger Pantheria.


title: Jeff Woywitka

text: Woywitka varattiin Red Deer Rebelsin joukkueesta NHL:ään varausnumerolla 27. Philadelphia Flyersiin vuoden . Ensimmäiset NHL-pelinsä hän pelasi kuitenkin St. Louis Bluesissa kaudella 2005–2006. Woywitka ei kuitenkaan onnistunut vakiinnuttamaan paikkaansa NHL-joukkueiden kokoonpanoihin, joten hän siirtyi marraskuussa 2013 jatkamaan uraansa Saksan DEL-liigassa pelaavaan Augsburger Pantheriin.


title: António Leitão

text: António Carlos Carvalho Nogueira Leitão (22. heinäkuuta 1960 Espinho – 18. maaliskuuta 2012 Porto) oli portugalilainen kestävyysjuoksija.


title: António Leitão

text: Leitão sijoittui kolmanneksi junioreiden EM-kilpailujen 5 000 metrillä Bydgoszczissa 1979. Hän sai pronssia samalla matkalla myös Los Angelesin olympialaisissa 1984 ajalla 13.09,20. Stuttgartin EM-kilpailuissa 1986 hän sijoittui 5 000 metrillä viidenneksi ajalla 13.17,67. Leitão oli pituudeltaan 176 cm, ja hän painoi aktiivivuosinaan 68 kg.


title: António Leitão

text: Leitão sairasti hemokromatoosia. Hän joutui 22. helmikuuta 2012 sairaalaan ilmarinnan takia. Hän kuoli sairaalassa maaliskuussa 2012.


title: VfL Gummersbach

text: VfL Gummersbach von 1861 e.V. on saksalainen urheiluseura, joka sijaitsee Gummersbachissa. Parhaiten seura on tunnettu käsipallojoukkueestaan, mutta toimintaa on myös yleisurheilussa, hiihdossa, pöytätenniksessa ja voimistelussa. Joukkueen kotiareenana toimii Lanxess Arena.


title: VfL Gummersbach

text: Seura perustettiin 3. maaliskuuta 1861 nimellä "Gummersbacher Turnverein". Vuoden 1937 aikoihin monet lähialueen seurat fuusioituivat Gummersbacherin kanssa, jonka takia nimeksi vaihdettiin "VfL Gummersbach von 1861". Toisen maailmansodan jälkeen seura perustettiin uudelleen.


title: VfL Gummersbach

text: Käsipallo joukkue perustettiin vuonna 1923. Ensimmäinen Saksan mestaruus tuli vuonna 1966. Seuran kulta-aikaa olivat vuodet 1966-1991, jolloin se voitti 12 Saksan mestaruutta. Ensimmäisen Euroopan mestaruuden joukkue voitti vuonna 1967, kun se kaatoi finaalissa Dukla Prahan. Vuosina 1970 ja 1971 joukkue voitti Euroopan mestaruuden uudestaan, ensin se kaatoi finaalissa SC Dynamo Berlinin ja vuotta myöhemmin Steaua Bucureşti Handballin. Viimeisimmän Euroopan mestaruuden seura voitti vuonna 1983, jolloin se voitti TsSKA Moskovan. Viimeisen Saksan mestaruuden joukkue voitti 1991, tällöin finaalivastuksena oli SC Magdeburg Gladiators


title: VfL Gummersbach

text: Vuonna 1997 seuralla oli taloudellisia vaikeuksia. Pelaajat joutuivat osittain luopumaan palkoistaan, jotta joukkue olisi säilynyt. Tämän johdosta perutettiin VfL Handball Gummersbach, joka huolehtisi seuran taloudellisesta tasapainosta.


title: Celebesinviirikaija

text: Celebesinviirikaija ("Prioniturus platurus") on indonesialainen kaijalaji.


title: Celebesinviirikaija

text: Celebesinviirikaija on noin 28 cm pitkä ja se painaa 200–225 g. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, selkäpuolelta tummempi. Päälaella on pieni punainen täplä ja niskassa violetti laikku. Siiven alapeitinhöyhenet ovat vihreät ja siipisulat alapuolelta vihertävän siniset. Monilla yksilöillä on vaihtelevan kokoinen haileanoranssi vyö tai laikku hartioilla. Pidentyneet pyrstösulat ovat vihreät ja "lusikat" ovat mustat, vihreähohtoiset. Sukupuolet ovat muuten samannäköisiä mutta naaraan pyrstö on lyhyempi ja se on selkäpuolelta kokonaan vihreä. Nokka on vaalean siniharmaa ja kärjestä tumma, iiris tummanruskea ja jalat vihertävänharmaat. Nuori lintu muistuttaa naarasta mutta siltä puuttuvat pyrstösulkien "lusikat".


title: Celebesinviirikaija

text: Lajin voi tavata lentämässä korkealla puiden yläpuolella viiden-kahdenkymmenen yksilön parvissa. Toisinaan ne kerääntyvät suuriksi, jopa satojen yksilöiden parviksi. Ne liikkuvat myös öisin.


title: Celebesinviirikaija

text: Celebesinviirikaija elää Indonesiassa Sulawesin saarella ja lähistön pienemmillä saarilla. Siitä tunnetaan kolme alalajia: "P. p. platurus", "P. p. talautensis" ja "P. p. sinerubris". Sen populaatio on kooltaan 10 000–20 000 yksilöä. Lajin kanta on taantunut elinympäristöjen tuhoutumisen ja lemmikkieläinkaupan takia.


title: Celebesinviirikaija

text: Laji elää vanhoissa sademetsissä ja puutarhoissa 1 800–2 000 m:n korkeudelle merenpinnasta.


title: Celebesinviirikaija

text: Lajin pesintä tunnetaan puutteellisesti. Pesä on puun kolossa.


title: Celebesinviirikaija

text: Celebesinviirikaija syö hedelmiä, siemeniä ja mahdollisesti kukkia. Erityisen persoja ne ovat mangoille, ja niiden on havaittu ruokailevan öisin maissiviljelmillä.


title: Maksim Votinov

text: Maksim Andrejevitš Votinov (, s. 29. elokuuta 1988 Leningrad, Venäjän SNT, Neuvostoliitto) on venäläinen jalkapalloilija, joka edustaa Venäjän jalkapalloliigassa pelaavaa Arsenal Tulaa. Hän on pelipaikaltaan hyökkääjä.


title: Maksim Votinov

text: Votinov sai jalkapallo-oppinsa Pietarissa ja pelasi juniorivuotensa Zenitin akatemiassa. Hän siirtyi Suomeen kaudeksi 2008, jolloin hän pelasi Kuusankosken riveissä Kakkosta ja teki 14 maalia.


title: Maksim Votinov

text: Kaudeksi 2009 Votinov siirtyi Suomen korkeimman sarjatason Veikkausliigan Myllykosken Palloon, jonka kanssa hän solmi kolmevuotisen sopimuksen. Hän debytoi liigassa Interiä vastaan 23. huhtikuuta 2009 ja teki ensimmäisen maalinsa seuraavassa ottelussa Tampere Unitedia vastaan 29. huhtikuuta. Hän oli kahdeksalla ja yhdeksällä maalillaan joukkueensa paras maalintekijä kausilla 2009–2010. Vuonna 2010 Votinov pelasi MYPAn kanssa myös Eurooppa-liigan karsinnoissa, jossa hän onnistui maalinteossa viidesti.


title: Maksim Votinov

text: Votinovin yhteistyö MYPAn kanssa päättyi kauteen 2011. Helmikuussa 2012 hän teki sopimuksen Venäjän 1. divisioonassa pelanneen Baltika Kaliningradin kanssa.


title: Von Neumannin arkkitehtuuri

text: Von Neumannin arkkitehtuuri on tietokonearkkitehtuuri, jonka John von Neumann suunnitteli yhdessä työryhmänsä kanssa 1940-luvulla. Arkkitehtuuri esiteltiin vuonna 1945 EDVAC-tietokonetta käsittelevässä muistiinpanosarjassa ”First Draft of a Report on the EDVAC”. EDVAC-tietokonetta voidaan pitää ensimmäisenä toimivana suunnitelmana todellisesta tietokoneesta. Vaikka ensimmäisen tietokoneen jälkeen tietokonearkkitehtuuri on kokenut suuria muutoksia, on Von Neumannin arkkitehtuuri säilynyt taustalla aina tähän päivään asti.


title: Von Neumannin arkkitehtuuri

text: Von Neumannin arkkitehtuurin ominaisuudet liittyvät siihen, että data ja sitä käyttävät ohjelmat varastoidaan samaan muistiin. Von Neumannin arkkitehtuurissa data ja käskyt käyttävät myös yhteisiä väyliä muistin ja prosessorin välillä. Ennen kuin Von Neumann esitteli tämän ratkaisunsa tietokonearkkitehtuurista, ei tietokoneita oltu voitu rakentaa kerrallaan kuin yhtä tarkoitusta varten. Toinen merkittävä tietokonearkkitehtuuri on Harvardin arkkitehtuuri. Se eroaa Von Neumannin arkkitehtuurista siten, että datalla ja ohjelmilla on omat erilliset muistinsa ja väylät signaaleille.


title: Von Neumannin arkkitehtuuri

text: Varhaisimmat tietokonemallit olivat hyvin yksinkertaisia, ja tietokoneen uudelleenohjelmointi oli usein työläs prosessi, joka vaati yleensä koneen purkamista ja jälleenrakentamisen tarkkaa suunnittelua.


title: Von Neumannin arkkitehtuuri

text: Nykyisen kaltainen Von Neumannin arkkitehtuuriin nojaava tietokone sai ensimmäisen teoreettisen pohjansa 1936 Cambridgessä, kun Alan Turing julkaisi tutkielman ”"On Computable Numbers"”, jossa hän esitteli ideansa Turingin koneesta, jossa ohjelma ja data olisivat tallennettuna samaan muistiin. Samana vuonna myös saksalainen Konrad Zuse alkoi tutkimaan Turingin koneen mukaisen tietokoneen mahdollisuuksia, mutta hänen työnsä jäi kesken toisen maailmansodan vuoksi.


title: Von Neumannin arkkitehtuuri

text: Turing ja Von Neumann tunsivat toisensa vuosien takaa, kun Von Neumann oli professorina Cambridgen yliopistossa 1935. Von Neumann ajautui tietokoneen kehityksen pariin Manhattan-projektin vauhdittamana ja vietti kesän 1944 Pennsylvanian yliopistossa, jossa ensimmäinen nykyisen tyyppinen tietokone ENIAC suunniteltiin John Mauchlyn ja Presper Eckertin toimesta. Eckert oli tammikuussa kirjoittanut, että he aikoivat tallentaa ohjelmat ja datan samaan muistilaitteeseen tietokoneen toiminnan nopeuttamiseksi. Eckert ei ollut tietoinen Turingin koneesta tuohon aikaan.


title: Von Neumannin arkkitehtuuri

text: Turingin ajatusten ja ENIAC-projektin pohjalta Von Neumannilla oli eväät vuonna 1945 kirjoittaa raporttinsa ”First Draft of a Report on the EDVAC” (1945), joka lähti leviämään nopeasti alan piireissä. Raportti oli niin selkeä, että keskeneräisenäkin sitä alettiin käyttää EDVAC:n rakentamisen pohjana.


title: Von Neumannin arkkitehtuuri

text: Ensimmäinen Von Neumannin arkkitehtuurin mukainen tietokone (EDSAC) valmistui kuitenkin vasta 1949 Cambridgessä, sillä Mauchly ja Eckert lopettivat työnsä EDVAC:n parissa Pennsylvanian yliopistossa ja perustivat oman yrityksen. Mauchly ja Eckert kokivat arkkitehtuurin nimeämisen Von Neumannin mukaan suurena vääryytenä heitä kohtaan, sillä he olivat kuitenkin suunnitelleet ENIAC:n, jonka pohjalta Von Neumann kirjoitti raporttinsa.


title: Von Neumannin arkkitehtuuri

text: Suoritin sisältää kolme osaa: kontrolliyksikön, aritmeettisloogisen yksikön sekä rekisterit.


title: Von Neumannin arkkitehtuuri

text: Kontrolliyksikkö eli CU. Kontrolliyksikkö määrää, missä järjestyksessä käskyt toteutetaan, ohjeistaa muita tietokoneen osia käskyjen toteutuksessa kontrollisignaalien välityksellä  ja tulkitsee käskyt. Kontrolliyksikkö hallitsee tiedonkulkua tietokoneessa.


title: Von Neumannin arkkitehtuuri

text: Aritmeettislooginen yksikkö eli ALU suorittaa kaikki matemaattiset ja loogiset laskut. Näitä ovat esimerkiksi yhteen- ja vähennyslaskut sekä AND, OR ja NOT  -operaatiot. Tietokone voi sisältää useita tällaisia yksiköita.


title: Von Neumannin arkkitehtuuri

text: Rekisterit ovat nopeaa, väliaikaista muistia kontrolliyksikön ja aritmeettis-loogisen yksikön käytössä. Koska rekisterit ovat kytketty suoraan kontrolliyksikköön, on niiden dataa nopeampi käyttää kuin muuhun muistiin kirjattua dataa. Tämän takia rekisteri nopeuttaa tietokoneen toimintaa ja vähentää von Neumannin pullonkaulan vaikutusta.


title: Von Neumannin arkkitehtuuri

text: Von Neumannin arkkitehtuurissa muisti tallentaa sekä dataa että ohjelmat. Muistin sisältämä tieto kulkee eri yksiköille väylien kautta.


title: Von Neumannin arkkitehtuuri

text: Input/Output-laitteet mahdollistavat tietokoneelle datan vastaanottamista ja esittämistä. Yleisimpiä I/O laitteita ovat hiiri, näppäimistö ja ruutu.


title: Von Neumannin arkkitehtuuri

text: Von Neumann –arkkitehtuurissa konekäskyt haetaan homogeenisesta muistista ja suoritetaan yksi kerrallaan. Tämä johtaa ilmiöön, jota kutsutaan "Von Neumannin pullonkaulaksi." Ohjelma- ja datamuistin jaettu väylä johtaa rajoitettuun datansiirtoon suorittimen ja muistin välillä. Data voi päästä kerrallaan vain toiseen suuntaan kanavaa pitkin, jolloin suoritusteho pienenee. Suoritinten nopeus ja muistien koot ovat kasvaneet nopeasti, jolloin myös pullonkaulan vaikutuksesta on tullut merkittävämpi. Von Neumannin pullonkaulaa kuvaili ensimmäisen kerran John Backus vuonna 1977. Backus esitti, että pullonkaula ei ole vain käytännön ongelma, vaan myös intellektuaalinen, sillä se rajoittaa ohjelmoijien ajattelua.


title: Von Neumannin arkkitehtuuri

text: Ratkaisukeinoja suorituksen parantamiseen on monia, esimerkiksi voidaan:


title: Burunviirikaija

text: Burunviirikaija ("Prioniturus mada") on indonesialainen kaijalaji.


title: Burunviirikaija

text: Burunviirikaija on noin 32 cm pitkä. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on vihreä, vatsapuolelta ja poskista vaaleamman vihreä. Alaperä on keltainen, siiven alapeitinhöyhenet ovat vihreät ja siipisulat alapuolelta vihertävän siniset. Pidentyneet pyrstösulat ovat vihreät ja "lusikat" ovat tummansiniset. Koiraan niska, hartiat ja pienet peitinhöyhenet ovat violetin väriset. Sukupuolet ovat muuten samannäköisiä mutta naaraalta puuttuvat violetit kuviot ja sen pyrstö on lyhyempi. Nokka on vaalean siniharmaa ja kärjestä valkoinen, iiris ruskea ja jalat harmaat.


title: Burunviirikaija

text: Burunviirikaija elää Indonesiassa Burun saarella. Sen populaatio on kooltaan 189 000–483 000 yksilöä ja elinympäristön pinta-ala 20 000–50 000 neliökilometriä.


title: Burunviirikaija

text: Laji elää kaikenlaisissa metsissä 1 600 m:n korkeudelle merenpinnasta, runsain se on noin 600 m:n korkeudella vuoristossa.


title: Burunviirikaija

text: Pesintä tunnetaan puutteellisesti. Pesä on korkealla puun kolossa. Eräässä pesässä oli viisi poikasta.


title: Burunviirikaija

text: Burunviirikaija syö ainakin siemeniä ja hedelmiä, etenkin erään yleisen vuoristokasvin "ka'keha"n hedelmiä.


title: Sveitsin vanha valaliitto

text:
Sveitsin vanha valaliitto () oli nykyisen Sveitsin valtion edeltäjä. Se oli kantoneiksi kutsuttujen varsin itsenäisten pikkuvaltioiden liitto, joka kesti lähes viidensadan vuoden ajan 1200-luvun loppupuolelta aina vuoteen 1798 asti.
Valaliiton ytimenä oli Alppien laaksojen yhdyskuntien sopimus, joka mahdollisti vapaakaupan niiden välillä ja suojasi elintärkeitä kulku- ja kauppareittejä. Ensimmäinen liittoa kuvaava asiakirja on vuodelle 1291 päivätty liittosopimus, jonka allekirjoittivat Uri, Schwyz ja Unterwalden.


title: Sveitsin vanha valaliitto

text: Legendan mukaan valaliitto perustui Rütlischwur-valaan eli Rütlin niityllä tehtyyn ”Rütlin valaan”. Se liittyy myös legendaan Sveitsin kansallissankarista Wilhelm Tellistä. Tarinan eri versioiden mukaan vala vannottiin joko liiton perustamisen yhteydessä vuonna 1291 tai vuonna 1307. Legenda kuitenkin perustuu vasta 200 vuotta myöhemmin kirjoitettuihin kronikoihin.


title: Sveitsin vanha valaliitto

text: Sveitsi kuului vuodesta 1032 Saksalais-roomalaiseen keisarikuntaan. Keisari Fredrik II antoi 1200-luvulla paljon vapaakaupunkioikeuksia eri puolille valtakuntaa, sillä hän tarvitsi liittolaisia paavia vastaan käymissään riidoissa. Tuki ei silti aina riittänyt kaupunkien porvaristolle, vaan ne liittoutuivat alueittain pitääkseen kiinni oikeuksistaan erityisesti Habsburg-suvun vaatimuksia vastaan. Sveitsin valaliitto oli yksi näistä, mutta erona oli se, että sveitsiläisten liitto koostui talonpojista.


title: Sveitsin vanha valaliitto

text: Tilanne kärjistyi, kun vuonna 1271 keisariksi nousi Rudolf I Habsburgilainen. Enää eivät talonpojat voineet vedota keisariin Habsburgeja vastaan. Sveitsiläisten oli turvauduttava toisiinsa, ja näin syntyi vuoden 1291 valaliitto. Keskinäisen apulupauksen lisäksi vala sisälsi lupauksen olla päästämättä alueelle tuomariksi ulkopuolisten mahtien edustajia.


title: Sveitsin vanha valaliitto

text: Vala joutui koetukselle vuonna 1315, kun Schwyzin kantoni hyökkäsi Habsburgien hallitseman Einsiedelnin luostarin kimppuun ja Itävallan herttua Leopold I aloitti sitä vastaan sodan. Valaliittolaiset voittivat hänet Mortgardenissa ja tekivät rauhan Habsburgien kanssa 1318. Liittokuntaan yhtyi vuonna 1332 Luzernin kaupunki. Kaikkien asukkaiden oli vannottava noudattavansa valaa, jolloin heistä tuli valaliittolaisia (). Zürichin liittyminen liittoon aiheutti vuonna 1351 jälleen selkkauksen Itävallan kanssa. Vuonna 1353 mukaan tuli Bern. Näin oli syntynyt "kahdeksan vanhan kantonin" () liitto: ytimenä kolme alkuperäistä kantonia ja uusina Luzern, Zürich, Bern, Zug ja Glarus.


title: Sveitsin vanha valaliitto

text: Laidunmaan puute aiheutti valaliiton laajentumisen tarpeen. Vuonna 1403 Uri otti haltuunsa Sankt Gotthardin solan eteläpään Italiasta ja valaliitto anasti 1415 Itävallalta Aargaun ja Thurgaun. Valaliiton sotilaallinen maine tuli tunnetuksi, ja monet alueet liittoutuivat sen kanssa. Vuonna 1436 syntyi sisäinen selkkaus, kun sekä Schwyz että Zürich vaativat itselleen samaa itävaltalaista aluetta. Zürich liittoutui keisarin kanssa, ja vuosina 1443 ja 1444 käytiin taisteluja niiden kesken. Toisaalta Bern kävi 1470-luvulla kantonien tukemana sodan Burgundia vastaan, ja saaliinjaosta tuli riitaa kantonien kesken. Kaikkiaan nämä laajensivat valaliittoa niin, että vuonna 1513 kantoneja oli kolmetoista. Tästä alkaen sveitsiläiset eivät enää puuttuneet sotilaallisesti Euroopan asioihin, mutta toimittivat kyllä palkkajoukkoja ympäristössä käytyihin sotiin.


title: Sveitsin vanha valaliitto

text: Sveitsi oli vuosisatojen ajan rauhan tyyssija, jonka suurin myrsky oli uskonpuhdistus. Vasta 1700-luvulla alkoi esiintyä jännitteitä, jotka johtuivat johtavan luokan harvainvallasta. Katoliset kantonit kapinoivat vuonna 1847 Sonderbundin sodassa, mikä päättyi kapinallisten tappioon. Ranskan suuri vallankumous aiheutti Sveitsissä hajaannuksen, jossa Ranska valtasi kantoneista osan ja sekaantui muillakin tavoin Sveitsin asioihin. Tämä johti valaliiton hajoamiseen vuonna 1798.


title: Sveitsin vanha valaliitto

text: Valaliittoa seurasi lyhytikäinen Napoleonin sotien aikainen Helvetian tasavalta vuonna 1803.


title: 90 Antiope

text: 90 Antiope on päävyöhykkeen asteroidi, jolla on lähes itsensä kokoinen kiertolainen S/2000 (90) 1. Antiope on C-tyypin asteroidi, mikä viittaa hiilipitoiseen koostumukseen. Pieni tiheys viittaa huokoiseen rakenteeseen. Antiopen keskimääräinen läpimitta on 87,8 ± 1,0 km ja sen seuralaiskappaleen S/2000 (90) 1:n keskiläpimitta on 83,8 ± 1,0 km (mitat 89,4 km x 82,8 km x 79,6 km). S/2000 (90) 1:n etäisyys Antiopesta on suunnilleen 171 km.


title: Natriumperkloraatti

text: Natriumperkloraatti (NaClO) on perkloorihapon natriumsuola. Aine esiintyy valkoisena, hygroskooppisena eli ilmasta kosteutta imevinä kiteinä tai jauheena. Se on vahva hapetin, jota voidaan valmistaa natriumkloraatista (NaClO) elektrolyysin avulla. Sen valmistuksessa kloraatti-ioni reagoi veden kanssa seuraavasti muodostaen perkloraatti-ionin:


title: Natriumperkloraatti

text: Natriumperkloraattia käytetään pyrotekniikan valmisteissa. Muita käyttökohteita ovat perkloraattisuolojen valmistus ja kaliumsuolojen toteamiseen.


title: Husqvarna SM 610S

text: Husqvarna SM 610S on kuutiotilavuudeltaan suurin moottoripyörä Husqvarnan supermoto-mallistossa.


title: Katarinahissen

text: Katarinahissen on käytöstä poistettu yleisöhissi Slussenin kupeessa Södermalmissa Tukholmassa. Sen rakensi belgialainen "Lecoq & Comp" 1881–1883 insinööri Knut Lindmarkin suunnitelman mukaan. Hissi vihittiin 19. maaliskuuta 1883. Hissikoneiston toimitti yhdysvaltalainen "Weeks & Halsey". Aluksi hissiä nosti höyrykone, mutta 1915 se korvattiin sähkömoottorilla. Hissin huipulle kiinnitettiin Tukholman ensimmäinen valomainos, Stomatol, 1909. Kyydin hinta ylös Slussenilta Södermalmiin oli viisi äyriä ja alas kolme äyriä.


title: Katarinahissen

text: Slussenin rakentamisen yhteydessä 1930-luvulla myös Katarinahissen purettiin. Uusi hissi vihittiin käyttöön 1936. Konstruktivismia edustavan uuden hissin suunnittelivat arkkitehdit Eskil Sundahl ja Olof Thunström. Kaksihyttistä hissiä ohjasi kuljettaja. Myöhemmin hissit automatisoitiin, mutta niissä oli edelleen rahastaja joka kulki hissin mukana. Kyyti maksoi kymmenen kruunua. Ylhäällä hissin ja Mosebackan välillä kulkevassa kävelysillassa toimii maineikas tukholmalaisravintola "Gondolen". Gondolen ja ns. KF-talo avattiin samanaikaisesti hissin kanssa eli vuonna 1936.


title: Katarinahissen

text: Katarinahissen on ollut poissa käytöstä vuodesta 2010 lähtien vuosien ongelmien jälkeen. Vanhentuneet rakenteet on tarkoitus uusia Slussenin korjaustöiden yhteydessä aikaisintaan vuonna 2016. Uudelleen käyttöön hissi ollaan avaamassa vuonna 2019.


title: Marja Mattlar

text: Marja Helena Mattlar (o.s. Pispa s. 3. joulukuuta 1953 Helsinki) on suomalainen laulaja ja lauluntekijä.


title: Marja Mattlar

text: Mattlar asuu Hartolan Vuorenkylässä. Hänen varsinainen levytysuransa alkoi vuonna 1992, jolloin ranskalainen folkmuusikko Gabriel Yacoub tarjoutui tekemään hänen kanssaan yhteistyötä. Esikoisalbumi "Pariisi–Vuorenkylä" tehtiin Pariisissa ja ilmestyi vuonna 1993. Ranskalainen Buda Musique -levy-yhtiö julkaisi albumin ympäri maailman.


title: Marja Mattlar

text: Mattlar on saanut kiitosta omaehtoisesta tyylistään ja rohkeista sanoituslähtöisistä kappaleistaan. Hän on tehnyt poikkeuksellisen pitkän uran suhteellisen tuntemattomana trubaduurina. Poikkeuksellista on myös se, että suurin osa hänen julkaisemistaan albumeista ovat omakustanteita. Mattlar on maininnut, että hyvät arviot kriitikoilta ovat mahdollistaneet taiteilija-apurahojen saamisen, jotka vastaavasti ovat antaneet hänelle mahdollisuuden taiteelliseen vapauteen.


title: Marja Mattlar

text: Timo Rautiainen & Trio Niskalaukaus -yhtye on tehnyt Mattlarin musiikkia tunnetuksi levyttämällä hänen kappaleensa ”Lintu”, ”Kehtolaulu” ja ”Elinkautinen”. Viimeisin oli ennenjulkaisematon ilmestyessään yhtyeen "Rajaportti"-albumilla.


title: Marja Mattlar

text: Mattlarille myönnettiin taiteilijaeläke vuonna 2014.


title: AssaultCube

text: AssaultCube on Rabid Viper Productionsin kehittämä moninpelattava ensimmäisen persoonan ammuntapeli, joka perustuu avoimen lähdekoodin Cube-pelimoottoriin. Peli on ladattavissa ilmaiseksi Microsoft Windows, Linux ja OS X -järjestelmiin. Peli toimii nykymittapuun mukaan erittäin keveällä kokoonpanolla. Minimivaatimuksena on 500 MHz prosessori ja 64 Mb näytönohjain. Peli on ottanut vaikutteita aina aiemmasta projektinimestä (ActionCube) lähtien "Action Quake 2":sta.


title: AssaultCube

text: Vuonna 2004 neljän henkilön ryhmä alkoi työskennellä ActionCube-nimisen pelin parissa ja vuonna 2006 julkaistiin ensimmäinen betaversio. Seuraavana vuonna pelin nimi vaihdettiin AssaultCubeen. Versio 1.0.4 julkaistiin 16. kesäkuuta 2009.


title: AssaultCube

text: AssaultCube painottuu internet-moninpeliin, mutta siihen on myös saatavilla botteja yksinpeliä varten.


title: AssaultCube

text: Pelissä on saatavilla viisi pääasetta: rynnäkkökivääri, konepistooli, tarkkuuskivääri, haulikko ja karbiini, joista pelaaja voi valita itselleen sopivimman. Jokaisella aseella on omat vahvuutensa ja heikkoutensa. Esimerkiksi haulikko on tehokas lähietäisyydellä, mutta heikko kauas ammuttaessa. Pelaaja saa alussa myös puukon ja pistoolin käyttöönsä. Pelialueelta voi myös poimia erilaisia bonuksia, kuten ammuksia, panssareita ja kranaatteja.


title: AssaultCube

text: Vaikka AssaultCube tavoittelee ulkoasultaan realistista tyyliä, on itse pelaaminen on nopeatempoista. Pelaaja pystyy fysiikan rajoja rikkoen myös hyppäämään ja juoksemaan nopeammin käyttäessään aseiden voimakasta rekyyliä hyväkseen. Saman tuloksen saa myös kranaatin paineaallolla. On myös mahdollista liikkua nopeammin juosten eteenpäin ja sivulle yhtä aikaa. AssaultCuben ikäraja on 12 vuotta.


title: AssaultCube

text: Team Deathmatch


title: AssaultCube

text: Kaksi joukkuetta taistelee toisiaan vastaan ja eniten tappoja erän lopussa saanut joukkue voittaa.


title: AssaultCube

text: Team Survivor


title: AssaultCube

text: Joukkueet yrittävät tappaa kaikki vastapuolen pelaajat.


title: AssaultCube

text: Deathmatch


title: AssaultCube

text: Kaikki vastaan kaikki, jossa eniten tappoja saanut voittaa.


title: AssaultCube

text: Capture The Flag


title: AssaultCube

text: Joukkueet yrittävät varastaa toisen joukkueen lipun ja tuoda sen omaan tukikohtaansa. Eniten onnistuneita lipunryöstöjä tehnyt joukkue voittaa.


title: AssaultCube

text: Pistol Frenzy


title: AssaultCube

text: Kaikki vastaan kaikki, jossa pelaajilla on käytössään vain puukko ja pistooli (ja pelialueelta kerättävät kranaatit).


title: AssaultCube

text: Last Swiss Standing


title: AssaultCube

text: Kaikki vastaan kaikki, jossa pelaajilla on vain puukko (ja pelialueelta kerättävät kranaatit).


title: AssaultCube

text: One Shot, One Kill


title: AssaultCube

text: Kaikki vastaan kaikki, joissa kaikilla on käytössään vain tarkkuuskivääri ja puukko, jotka molemmat tappavat yhdellä osumalla.


title: AssaultCube

text: Team One Shot, One Kill


title: AssaultCube

text: Sama kuin edellinen, mutta joukkueilla.


title: AssaultCube

text: Hunt the Flag


title: AssaultCube

text: Kummassakin joukkueessa yksi henkilö kantaa lippua ja pelaajat yrittävät tappaa toisen joukkueen lipunkantajan saadakseen pisteen.


title: AssaultCube

text: Keep the Flag


title: AssaultCube

text: Pelaajat yrittävät kaapata lipun ja pitää sitä itsellään mahdollisimman kauan saadakseen pisteitä.


title: AssaultCube

text: Team Keep the Flag


title: AssaultCube

text: Koska pelaajakanta on suhteellisen pieni, niin pelaajilla on erittäin tiivis yhteisö. Kunnolla kommunikoidakseen tarvitaan englannin kielen taito, mutta erittäin kansainvälisessä pelaajakannassa löytyy kyllä suomenkielisiä.


title: Ottar E. Akre

text: Ottar Edvardsen Akre (19. toukokuuta 1896 Ytre Rendal, Norja - 29. lokakuuta 1992 Oslo) oli norjalainen harmonikkataiteilija ja säveltäjä. Häntä on kuvattu tärkeimmäksi vaikuttajaksi harmonikkamusiikin kehittymisessä Norjassa 1900-luvulla.


title: Ottar E. Akre

text: Ottar kasvoi monipuolisessa musiikkimiljöössä Rendalenissa. Hänen Edvard-isänsä soitti bassoa paikallisessa "Stormusikken"-orkesterissa.


title: Ottar E. Akre

text: Akre opiskeli harmonikansoittoa vuodesta 1910 lähtien Jømnasta kotoisin olleen Johan Elsmon johdolla. Toisin kuin useimmat aikansa harmonikansoittajat, Akre opetteli soittamaan nuoteista alusta lähtien ja hän kokeili useampia soittimia. Hän opiskeli pianon ja urkujen soittoa Marit Illevoldin johdolla.


title: Ottar E. Akre

text: Aluksi Akre kävi kiertueilla Elsmon kanssa. Hän levytti ensilevytyksensä 1919. Vuonna 1922 Akre matkusti Yhdysvaltoihin, jossa hän opiskeli musiikin teoriaa. Hän palasi Norjaan kuusi vuotta myöhemmin ja sai työpaikan Carl M. Iversenin musiikkiliikkeestä Oslossa. Hän toimi myös esiintyvänä muusikkona ja pedagogina.


title: Ottar E. Akre

text: Akre julkaisi kaksiosaisen harmonikansoiton oppikirjan "Lærebok for Accordion (Trekkspill)", josta ensimmäinen osa ilmestyi 1927 ja jälkimmäinen 1930. Hänen oppilaitaan olivat useat myöhemmin tunnetuiksi tulleet norjalaiset harmonikkataiteilijat, kuten Toralf Tollefsen, Rolf Syversen, Arnt Haugen, Alf Blyverket, Arnstein Johansen, Ottar Johansen ja Roy Hansen.


title: Ottar E. Akre

text: 1930-luvulla Akren trio oli tunnettu yhtye, joka esiintyi säännöllisesti radiossa. Akren lisäksi trion jäseniä olivat kitaristi Oscar Skau ja viulisti Eugen Martinsen, jonka myöhemmin korvasi Amund Friestad. Trio kasvoi myöhemmin kvintetiksi ja edelleen Tip Top Bandiksi, jossa soitti useita ajan tunnettuja muusikoita.


title: Ottar E. Akre

text: Akre kirjoitti myös noin 100 sävellystä, joista tunnetuimpia ovat "St. Hansvalsen", "Livet i Hemsedal", "Østerdal-mazurka", "Brandbuvalsen" sekä "Fagerborg rheinleder". Hänen sävellyksissään on myös harmonikalle suunnattuja konserttiteoksia, kuten "Fox Caprice" ja "Schottis Akrobatik".


title: Ottar E. Akre

text: Akre johti Oslon harmonikkakerhon orkesteria 30 vuoden ajan. Hän toimi myös Oslon konservatorion opettajana vuosina 1940-1946. Hän oli aktiivinen vierailija konserteissa, tapaamisissa ja festivaaleilla yli 90-vuotiaaksi saakka.


title: Ottar E. Akre

text: Akren soittimia, sävellyksiä ja muuta hänen elämäntyöhönsä liittyvää materiaalia on tallennettu Rendalenin museoon ("Rendalen bygdemuseum").


title: Ottar E. Akre

text: Akren levytysura alkoi vuonna 1919 The Grammophon Companylla. Yhdysvalloissa hän levytti Victorille ja Columbialle. Palattuaan Norjaan Akre levytti Columbia-yhtiölle vuodesta 1928 aina 1960-luvulle saakka.


title: Taiwan Golden Bee

text:
Taiwan Golden Bee Ltd, lyhennettynä TGB, on Taiwanilainen skoottereiden, mönkijöiden ja moottorien valmistaja. Yrityksen on perustanut Chi-Fu Chang vuonna 1965, ja yritys aloittikin Taiwan Vespa nimisenä keskittyessään Vespan osien valmistukseen Piaggiolle.
Vuonna 1978 tehdas siirtyi omien ajoneuvojen kehittämiseen ja valmistamiseen, ja samalla osien valmistus alkoi myös muille tunnetuille eurooppalaisille merkeille kuten Aprilia, Peugeot, Morini, Minarelli jne... Samalla yrityksen nimi muuttui Taiwan Vespasta Taiwan Golden Bee Ltd:ksi.


title: Taiwan Golden Bee

text: Nykyään TGB valmistaa omien skoottereiden sekä mönkijöiden ohella moottoreita ja osia useille tunnetuille merkeille. Polaris, Suzuki, Yamaha, Peugeot, Minarelli, Morini, Vespa/Piaggio, Gamax jne.


title: Taiwan Golden Bee

text: Yrityksellä on kolme omaa tehdasta Taiwanissa joissa tapahtuu tuotekehitys, valmistus sekä ajoneuvojen kasaus. Valmistajana TGB on sertifioitu ISO 9001 sekä QS 9000 laatustandardien piiriin vuodesta 1995 lähtien, ja kaikki tehtaan tuotteet ovat EC sekä EPA/DOT hyväksynnän alaisia.


title: Taiwan Golden Bee

text:
Suomessa TGB mönkijöitä sekä skoottereita maahantuo Modularbox Oy Espoossa ja Porissa. Mönkijävalikoimista löytyy useita traktori sekä tieliikennemönkijöitä, skootterivalikoimissa 50, 125, 250 ja 300 kuutioisia moottoreita.
Maailmanlaajuisesti TGB ajoneuvoja myydään jokaisessa maanosassa ja yli 50 maassa.


title: Taiwan Golden Bee

text: TGB mallit:


title: Until It Sleeps

text: Until It Sleeps on yhdysvaltalaisen heavy metal -yhtye Metallican single heidän albumiltaan "Load". Kappaleesta tehtiin musiikkivideo joka sai ensi-iltansa MTV:llä 23. toukokuuta 1996. Singlestä julkaistiin 3 eri versiota. Kappaleen ovat säveltäneet James Hetfield sekä Lars Ulrich..


title: Until It Sleeps

text: "Until It Sleeps" kertoo yhtyeen laulaja/kitaristi James Hetfieldin vanhemmista jotka sairastivat syöpää, mutta eivät uskonsa takia suostuneet syöpähoitoihin.


title: Until It Sleeps

text: Yhtye soitti kappaletta ahkerasti konserteissaan sen julkaisun jälkeen mutta "Until It Sleeps" on 2000-luvulle tultaessa tippunut lähes kokonaan yhtyeen settilistoista.


title: Until It Sleeps

text: CDS 1


title: Until It Sleeps

text: CDS 2


title: Until It Sleeps

text: CD Single (USA)


title: Sepänkylä (Kirkkonummi)

text: Sepänkylä on Kirkkonummella oleva maaseutumainen kylä, joka sijaitsee noin 5 kilometrin päässä keskustasta ja 4 kilometrin päässä Masalasta. Veklahteen on matkaa noin 2 kilometriä. Lähimmät palvelut löytyvät Masalasta.


title: Sepänkylä (Kirkkonummi)

text: Vuonna 2011 kylässä oli 596 asukasta.


title: Muurikello

text: Muurikello ("Campanula portenschlagiana") on Dalmatian vuoristossa, lähinnä Kroatiassa kasvava pienikokoinen runsaskukkainen kellokasvi. Sen korkeus on vain reilut kymmenisen senttimetriä, mutta kukinnot voivat olla hyvinkin tuuheita. Itse kukka on violetinsininen ja muodoltaan jossain määrin harakankelloa muistuttava. Kasvi on monivuotinen.


title: Muurikello

text: Kasvia on istutettu muuallekin ja se on suosittu seinien koristeena, joskaan se ei pidä suorasta auringonpaahteesta. Se voi satunnaisesti talvehtia myös Suomessa. Sitä on saatavilla myös ruukkukasvina esimerkiksi amppeleihin. Siitä on jalostettu myös valkokukkainen muoto.


title: Hirvenjuoksu

text: Hirvenjuoksu on urheilumuoto, joka koostuu kolmesta osalajista; juoksu, etäisyyden arviointi ja ammunta.


title: Hirvenjuoksu

text: Hirvenjuoksuissa juostava juoksumatka vaihtelee 4–7 kilometrin välillä. Alkuvaiheessa taipaletta on arviointipiste, jossa arvioidaan kuinka kaukana hirvenpäät ovat. Matka vaihtelee 50–200 metrin välillä. Kun noin kolme neljäsosaa matkasta on juostu, on ammunnan vuoro. Siellä ammutaan sadan metrin päähän kymmenen laukausta metsästyskiväärillä. Sen jälkeen juostaan vielä lyhyt matka.


title: Kapina laivalla

text: Kapina laivalla tarkoittaa seuraavia:


title: Luettelo Qatarin hallitsijoista

text: Tämä on luettelo Qatarin hallitsijoista. Vuosina 1825–1878 Qatarin valtionpäämiehiä kutsuttiin arvonimellä Hakim ja vuosina 1878 eteenpäin arvonimi on ollut emiiri.


title: Mustakorva-antilooppi

text: Mustakorva-antilooppi ("Raphicerus melanotis") on Etelä-Afrikassa elävä pienikokoinen sorkkaeläin. Se on yksi kolmesta "Raphicerus"-suvun antilooppilajista.


title: Mustakorva-antilooppi

text: Mustakorva-antiloopit ovat melko tanakkarakenteisia. Niiden säkäkorkeus on 45–55 senttiä ja paino 8–23 kiloa. Vain uroksilla on sarvet. Ne ovat suorat ja piikkimäiset, 6,5–13 senttiä pitkät. Jalat ovat hennot ja lyhyet. Takajalat ovat hieman etujalkoja pidemmät. Sarvien keskipituus on 8 senttiä. Hajurauhaset ovat hyvin kehittyneet. Turkin karvat ovat jänteviä ja kovia. Turkki on väriltään punertavanruskea ja sitä täplittävät etenkin selässä niskasta jalkojen yläosaan ulottuvalla alueella valkoiset karvat, jotka saavat turkin näyttämään harmahtavalta. Valkoisia karvoja on harvemmassa sivuilla ja kaulassa. Myös ruumiin alapuoli on ruskea, mutta haaleampi kuin selkäpuoli. Kurkku on punertavankeltainen. Urokset ovat naaraita tummempia. Hyvin pitkissä, harmaanruskeissa korvissa on valkoiset sisäreunat. Häntä on lyhyt, väriltään punertavanruskea. Takajaloissa on valesorkkapari vuohisnivelen yläpuolella. Hampaita on yhteensä 32. Mustakorva-antilooppi muistuttaa paljon puna-antilooppia, mutta lajit erotetaan toisistaan mustakorva-antiloopin valkoisten karvojen avulla.


title: Mustakorva-antilooppi

text: Mustakorva-antilooppi on Etelä-Afrikan tasavallan endeeminen laji. Sitä tavataan Western Capen ja Eastern Capen provinssien rannikkoalueilla maan eteläosassa. Se on alueella paikoin yleinen. Levinneisyys rajoittuu lähes täysin fynbosin kasvillisuusvyöhykkeeseen.


title: Mustakorva-antilooppi

text: Peitteinen kasvillisuus on mustakorva-antiloopille tärkeää. Sen elinympäristöä ovat tiheiköt, pensastot ja fynbos. Mukautuvana lajina sitä tavataan myös ihmisen muokkaamasta ympäristöstä, kuten viinitarhoista ja viljelyksiltä, joilla ne voivat aiheuttaa vahinkoa. Mustakorva-antilooppi ei ole uhanalainen ja kanta on pääosin vakaa. Merkittäviä uhkia ei ole, vaikka peitteisen kasvillisuuden häviäminen ja tiheä väestö voivatkin aiheuttaa paikallista taantumista. Esimerkiksi Addon kansallispuistossa ylitiheä norsukanta on tuhonnut lajin elinympäristöä. Mustakorva-antilooppia tavataan seitsemässä kansallispuistossa ja lukuisilla muilla suojelualueilla sekä laajalti yksityismailla.


title: Mustakorva-antilooppi

text: Mustakorva-antiloopit elävät yksin tai pareittain. Laji on pääasiassa yöaktiivinen, mutta se liikkuu myös varhaisaamulla ja myöhäisillalla. Rauhoitetuilla alueilla ne voivat liikkua myös päivisin pilvisessä ja viileässä säässä. Päivisin ne voivat levätä pensaikossa tai kivien varjossa. Mustakorva-antiloopit ääntelevät vain kiinniotettuina. Ääntely on määkimisen tapaista huutoa. Ne käyttävät paljon aikaa turkkinsa puhdistamiseen ja sukimiseen. Uhan havaitessaan ne jäävät mieluummin makaamaan litteinä ja liikkumattomina piiloon aluskasvillisuuteen kuin pakenevat. Ne välttävät pakenemista viimeiseen asti. Jahdattuina ne voivat pillastua epätasaiseen ja mutkittelevaan juoksuun, joka tekee niistä vaikeasti seurattavan takaa-ajajalle. Tärkein viestintäkeino lajikumppaneihin on haju. Kaikilla yksilöillä olevat reviirit on hyvin rajattu. Urokset eivät siedä toisiaan. Urokset ovatkin hyvin reviiritietoisia. Reviirit merkitään ulosteilla ja silmän edessä ja jaloissa olevien hajurauhasten eritteillä. Kilpailevat urokset voivat käyttää reviirinpuolustuksessa myös sarviaan. Mustakorva-antiloopin vihollisia ovat sakaalit, leopardit, keisarijalokotkat, pytonit ja ihmiset.


title: Mustakorva-antilooppi

text: Mustakorva-antilooppien mieliravintoa ovat viiniköynnöksen versot. Ne syövät myös heiniä, hedelmiä ja puiden ja pensaiden lehtiä. Ne saavat tarvitsemansa veden yleensä ravinnon mukana, mutta juovat vettä tilaisuuden tullen.


title: Mustakorva-antilooppi

text: Useimmat mustakorva-antiloopit synnyttävät syys-joulukuussa, mutta poikasia syntyy ympäri vuoden. Kantoaika kestää kuusi kuukautta ja naaras saa kerralla yhden poikasen. Lisääntymiskäyttäytyminen on samankaltaista kuin puna-antiloopilla. Poikasen turkki on tummempi kuin emolla. Poikanen pysyttelee piilossa ensimmäiset kuukaudet, kunnes pystyy huolehtimaan itsestään. Poikanen vieroitetaan noin kolmen kuukauden päästä. Hyvissä oloissa naaras voi saada kaksi poikasta vuodessa.


title: Grace Park

text: Grace Park (s. 14. maaliskuuta 1974 Los Angeles, Kalifornia) on Yhdysvalloissa syntynyt kanadalainen näyttelijä.


title: Grace Park

text: Park tunnetaan parhaiten roolistaan luutnantti Sharon Valeriina yhdysvaltalaisessa science fiction -televisiosarjassa "Taisteluplaneetta Galactica" (2004–2009). Hänen toinen tunnettu roolinsa on Shannon Ng kanadalaisessa nuortensarjasta "Edgemont" (2001–2005). Hän on esiintynyt muun muassa myös televisiosarjoissa "Tähtiportti" vuonna 2001 ja "Raja – the Border" vuosina 2008–2010. Vuodesta 2010 Park on näytellyt etsivä Kona "Kono" Kalakauan roolissa CBS:n tuottamassa "Havaiji 5-0"-sarjassa. Grace tunnetaan myös Sandra Telfairin roolista pelissä "Command and Conquer: Tiberium Wars".


title: Grace Park

text: Korealaista sukua oleva Park syntyi Los Angelesissa, mutta muutti jo pienenä Kanadaan ja kasvoi Vancouverissa. Hän on opiskellut psykologiaa University of British Columbiassa. Park on naimisissa korealaisen Phil Kimin kanssa.


title: Zeno Clash

text: Zeno Clash on ACE Teamin kehittämä ja Valve Corporationin julkaisema videopeli, joka käyttää Source-pelimoottoria. Peli on ladattavissa Steam-myynnin kautta.


title: Zeno Clash

text: Mod DB valitsi pelin vuoden 2008 parhaimmaksi tulevaksi indie-peliksi.


title: Zeno Clash

text: Pelin jatko-osa "Zeno Clash II" julkaistiin vuonna 2013.


title: Turvallisuusalan valvontayksikkö

text: Turvallisuusalan valvontayksikkö on sisäministeriön alaisuudessa toimiva yksikkö, joka sääntelee, ohjaa ja valvoo yksityistä turvallisuusalaa. Yksikön tehtäviin kuuluvat mm. vartioimisliikelupien myöntäminen ja peruuttaminen sekä vartioimisliikkeen vastaavaksi hoitajaksi hyväksyminen. Turvallisuusalan valvontayksikkö ohjaa yksityistä turvallisuusalaa korkeammalta tasolta, siinä missä vartijaksi, väliaikaiseksi vartijaksi, turvasuojaajaksi ja järjestyksenvalvojaksi hyväksymiset myöntävät kihlakuntien poliisilaitokset.


title: Turvallisuusalan valvontayksikkö

text: Yksikkö pitää myös ajantasaista listaa hyväksytyistä järjestyksenvalvojakouluttajista, sekä yrityksistä, joilla on voimassa oleva vartioimisliikelupa. Yksikkö aloitti toimintansa 1.10.2002 ja se toimi aluksi sisäministeriön poliisiosaston, nyttemmin Poliisihallituksen osana. Osasto sijaitsee Mikkelissä.


title: .tv

text: .tv on Tuvalun saarivaltion Internet-maakoodi verkkotunnuksia varten. Maakoodista on tullut suosittu, koska se on monissa eri kielissä tunnettu lyhenne sanasta televisio, joten monet televisioon tai videoihin liittyvät sivut ovat ostaneet sen itselleen tehdäkseen sivuston osoitteesta huomiota herättävän. Maakoodi on myös helppo muistaa ja lausua ja se on täynnä vapaita nimiä. .tv-suffiksin rojalteista saadut tuotot muodostivat lähes kymmeneksen kaikista Tuvalun hallinnon tuloista vuonna 2010.


title: .tv

text: Maakoodiin loppuvien verkkotunnusten tietokantaa ylläpitää VeriSign Inc, josta Tuvalun hallitus omistaa osan.


title: Tomaž Razingar

text: Tomaž Razingar (s. 25. huhtikuuta 1979 Jesenice) on slovenialainen jääkiekkoilija. Hän edustaa tällä hetkellä IF Troja-Ljungbytä. Seura kuuluu ruotsalaiseen Allsvenskaniin. Razingarin pelipaikka on vasen laitahyökkääjä.


title: Tomaž Razingar

text: Razingar aloitti uransa 1997 HK Acroni Jesenicessä. Hän lähti 1998 rapakon taakse koittamaan onneaan, pelaten suurimman osan kaudesta ECHL-liigan Peoria Rivermenissä, keräten tehot 2+13. Kauteen kuului myös yksi ottelu AHL:n Worcester IceCatsissä. Seuraavalla kaudella tehot paranivat, ja saldona oli 10 maalia ja 9 syöttöä.


title: Tomaž Razingar

text: Kauden jälkeen Razingar palasi Jeseniceen, joka pelasi Slovenian pääsarjan lisäksi myös alppimaiden kansainvälistä sarjaa. Hän pääsi myös ensimmäistä kertaa aikuisten arvokisoihin, kun hänet valittiin pääsarjaan nousseeseen Slovenian maajoukkueeseen. Kisat olivat Razingarille henkilökohtainen menestys, ja hän oli joukkueensa paras pistemies kuuden ottelun tehoilla 3+3, joista kaksi maalia Yhdysvaltoja vastaan. Slovenia tosin tippui B-sarjaan. Tämän jälkeen Razingar on edustanut kotimaataan kaikissa arvokisoissa, ollen joka kerta joukkueen sisäisen pistepörssin kärkipäätä. Hän on usein muodostanut ykkösketjun Los Angeles Kingsin Anže Kopitarin sekä Jesenicen seurakaverinsa Marcel Rodmanin kanssa.


title: Tomaž Razingar

text: Razingarin seuraava ulkomaanreissu kohdistui Tšekin Extraligaan. Reilun kauden aikana hän ehti edustaa kolmea seuraa, mutta kesken kauden 2004–2005 suuntana oli jälleen Jesenice. Hän oli alppiliigan paras maalintekijä 23 maalilla 22 ottelussa, hänet valittiin myös sarjan arvokkaimmaksi pelaajaksi.


title: Tomaž Razingar

text: Kolmas kerta muodostui samanlaiseksi kuin edellinenkin; Razingar pelasi Tšekissä hieman yli vuoden ilman häikäisevää menestystä, ja jälleen hän päätti palata isompaan rooliin kotimaahansa.


title: .fm

text: .fm on Mikronesian liittovaltion Internet-maakoodi verkkotunnuksia varten, jonka kuka tahansa voi rekisteröidä itselleen maksua vastaan. Maakoodista on tullut suosittu erityisesti radioiden nettisivustojen keskuudessa, mikä tekee siitä liiketoimintaa ajatellen kannattavan. Hyvä esimerkki maakoodia käyttävistä sivustoista on Last.fm.


title: .fm

text: Maakoodia käyttävien verkkotunnusten tietokantaa ylläpitää dotFM (BRS Media Inc.).


title: Ilmastoluokitus

text: Ilmastoluokitus on erilaisten ilmastojen ryhmittelyjä luokkiin. Monesti ilmastoluokitteluissa oletetaan kosteuden ja lämpötilan määräävän kasvillisuustyypin, jonka mukaan suurin osa ilmastoluokista esitetään. Esimerkiksi metsä vaatii tietyssä lämpötilassa kasvaakseen tietyn sademäärän. Vaikkapa 250 mm vuotuisen sademäärän alueella on kuumassa ilmastossa kuivaa aavikkoa, mutta lähellä nollaa celsiusastetta kosteaa suota. Lämpötila vaikuttaa ilmastoon sitä kuivattavasti, koska se lisää haihtumista.


title: Ilmastoluokitus

text: Monille luokitteluille tyypillisiä ilmastoluokkia ovat esimerkiksi sademetsäilmasto, aavikkoilmasto ja tundrailmasto. Esimerkiksi sademetsä on maapallon oloissa kuuma ja kostea, aavikko hyvin kuiva ja tundra kylmä. Lämpötilan ja sademäärän vuosivaihtelu luo omat erityspiirteensä ilmastoihin. Sademäärän epätasainen jakautuminen vuodenajan mukaan kuivattaa ilmastoa, mikä tulee esille varsinkin talvisateisessa Välimeren ilmastossa.


title: Ilmastoluokitus

text: Lämpötilan vaihtelu on suurta mantereiden sisäosissa, joiden ilmastoja sanotaan mantereisiksi, ja merien lähellä olevia mereisiksi.


title: Ilmastoluokitus

text: Tunnetuin ilmastoluokitus lienee Köppenin ilmastoluokitus.


title: HMS Argonaut (61)

text: HMS Argonaut (viirinumero 61) oli Britannian kuninkaallisen laivaston Dido-luokan ilmatorjuntaristeilijä. "HMS Argonaut" tilattiin Cammell Lairdin telakalta osana vuoden 1939 kriisiohjelmaa ja se otettiin palveluskäyttöön 8. elokuuta 1942. Aluksen valmistumista viivästytettiin Dunkirkin vetäytymisen vuoksi.


title: HMS Argonaut (61)

text: "HMS Argonaut" liitettiin palvelukseen otettaessa Kotilaivastoon, jonka mukana se osallistui lokakuussa Huippuvuorten ja Pohjois-Venäjän operaatioihin ennen marraskuista siirtoa Force H:hon tukemaan Pohjois-Afrikan maihinnousua. Alus siirrettiin Bônen niemimaalle Force Q:hon yhdessä "HMS Auroran" kanssa.


title: HMS Argonaut (61)

text: "HMS Argonautiin" osui 14. joulukuuta kaksi torpedoa, jotka aiheuttivat suuria vaurioita aluksen keulaan ja perään. Alus valmistui marraskuussa 1943 Philadelfiasta telakalta palaten Englantiin, minkä jälkeen alus liitettiin Kotilaivastoon. Alus kuului Normandian maihinnousun aikana Force K:hon, joka tuki Gold Beachin maihinnousua. Alus siirrettiin elokuussa Välimerelle tukemaan maihinnousua Etelä-Ranskaan.


title: HMS Argonaut (61)

text: "HMS Argonaut" siirrettiin syyskuussa Aegean merelle, mutta jo marraskuussa alus sai määräyksen siirtyä Itä-Intiaan suojaamaan tukialusryhmiä. Tyynellä valtamerellä alus osallistui joulukuussa 1944 Sumatran ja Arakanin operaatioihin.


title: HMS Argonaut (61)

text: "HMS Argonaut" siirrettiin tammikuussa 1945 Brittiläiseen Tyynenmeren laivaston 5. Risteilijäviirikköön, jonka mukana se osallistui Okinawan ympäristön operaatioihin ja myöhemmin Japanin pääsaarten vastaisiin operaatioihin, kunnes elokuussa siirrettiin Shanghain miehitykseen.


title: HMS Argonaut (61)

text: "HMS Argonaut" palasi 6. heinäkuuta 1946 Portsmouthiin ja siirrettiin reserviin palaamatta palvelukseen. Alus saapui 19. marraskuuta 1955 Cashmorelle Newportiin romutettavaksi.


title: Palawaninviirikaija

text: Palawaninviirikaija ("Prioniturus platenae") on Filippiineillä elävä uhanalainen kaijalaji.


title: Palawaninviirikaija

text: Palawaninviirikaija on noin 28 cm pitkä. Aikaisemmin sen katsottiin olevan filippiinienviirikaijan alalaji. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, pää ja alapuoli ovat sinertävät ja paikoin vatsan höyhenten reunat ovat keltaiset. Pyrstön alapeitinhöyhenet ovat kellanvihreät ja vihreäkärkiset. Pidentyneiden pyrstösulkien "lusikat" ovat mustat ja vihreäkiiltoiset.


title: Palawaninviirikaija

text: Palawaninviirikaija elää Filippiinien länsiosassa Palawanin saarella ja sen lähisaarilla. Sen populaatio on kooltaan 2 500–10 000 yksilöä. Laji on ollut aikaisemmin yleinen, mutta on nykyisin erittäin uhanalainen. Taantumisen pääasiallisina syinä ovat metsien hävitys ja pyynti lemmikkieläinkaupan tarpeisiin.


title: Palawaninviirikaija

text: Laji elää alavien maiden metsissä ja myös lähellä ihmisasutusta 300 m:n korkeudelle merenpinnasta.


title: Palawaninviirikaija

text: Pesintä tunnetaan puutteellisesti. Pesä on puun kolossa.


title: Palawaninviirikaija

text: Palawaninviirikaija syö ainakin pähkinöitä ja hedelmiä.


title: Gone Baby Gone

text: Gone Baby Gone on vuonna 2007 ensi-iltansa saanut yhdysvaltalainen rikoselokuva, jonka on ohjannut Ben Affleck. Elokuvan perustuu Dennis Lehanen samannimiseen romaaniin, jonka pohjalta Affleck ja Aaron Stockard työstivät elokuvan käsikirjoituksen.


title: Gone Baby Gone

text: "Gone Baby Gone" kertoo kahdesta yksityisetsivästä, jotka etsivät kaapattua nelivuotiasta tyttöä. Tapahtumat sijoittuvat Dorchesterin kaupunginosaan Bostonissa.


title: Koripallon Suomen Cup 2008

text: Koripallon Suomen Cup 2008 oli kaikkiaan 21. koripallon Suomen Cupin järjestämisvuosi. Mukana oli 35 joukkuetta. Loppuottelu pelattiin 14. joulukuuta 2008. Turnauksen voitti Lappeenrannan NMKY, jolle mestaruus oli neljäs perättäinen. Toiseksi sijoittui Torpan Pojat.


title: Koripallon Suomen Cup 2008

text: "* Pyrintö 2 luopui Suomen cupista, jolloin BSL pääsi suoraan toiselle kierrokselle."


title: Holdridgen elämänvyöhykeluokitus

text:
Holdridgen elämänvyöhykeluokitus on kasvillisuus- ja ilmastoalueiden
jaottelu lämpötilan ja kosteuden mukaan. Kosteuden määrittelyssä otetaan huomioon vuotuinen biolämpötila ja haihdunta. Biolämpötila on nollan ylittävien tuntien lämpötilojen summa jaettuna tuntien määrällä. Kosteus kuvataan vuotuisen potentiaalisen kokonaishaihdunnan (PET) ja sadannan suhteena. Haihdunta riippuu lämpötilasta. Holdridgen malli antaa oikeita kasvillisuusarvioita lämpötilan ja kosteuden pohjalta esimerkiksi tropiikissa, mutta huonompia napojen lähellä ja valtamerillä. Luokitus on nimetty yhdysvaltalaisen kasvi- ja ilmastotieteilijä Leslie Holdridgen mukaan.


title: Holdridgen elämänvyöhykeluokitus

text: Holdridgen järjestelmässä oletetaan kasvillisuuden määräytyvän lämpötilan ja kosteuden mukaan säännönmukaisesti.


title: Holdridgen elämänvyöhykeluokitus

text: Määrittelyssä otetaan huomioonHaihduntaan vaikuttavat lämpötila, tuuli ja kosteus.


title: Holdridgen elämänvyöhykeluokitus

text:
Holdridgen järjestelmässä oletetaan etteivät kasvit kasva alle 0 asteessa.
Jos biolämpötila on alle 0 °C, alueella on jäätä, ellei se ole liian kuiva jään muodostumiseen, Vuoden biolämpötila saadaan laskemalla kaikki vuoden nollan ylittävät tuntilämpötilat yhteen ja jakamalla tuntien määrällä. Esimerkiksi alpiinisella tai subpolaarisella vyöhykkeellä lämpötila on 1,5–3 °C, eli kasvit kasvavat, mutta kasvu on ainakin kohtalaisen kituliasta, koska biolämpötila on niin alhainen.
Koska yli 30 °C vuosikeskilämpötila on liian kuuma kasveille, sen ylittävät lämpötilat sivuutetaan.
Biolämpötila eli voi kulkea joko leveysasteen mukaan tai vuoristossa korkeuden mukaan.


title: Holdridgen elämänvyöhykeluokitus

text: Arvio biolämpötilalle ulkotropiikissa:


Holdridgen elämänvyöhykeluokitus


title: Holdridgen elämänvyöhykeluokitus

text: Holdridgen luokittelu on melko yksinkertainen, ja pohjautuu vähäiseen kokemusperäisen tietoon. silloin se on melkoisen helppo käyttää. Järjestelmää käytetään trooppisessa Amerikassa. Monesti järjestelmä esitetään kaksiulotteisena kolmiona. Kolmiulotteisena pyramidina järjestelmä tuo esille vuorten kasvillisuusvyöhykkeiden alenemisen napoja kohti mentäessä ja lämpötilan laskun kiivettäessä vuoren rinnettä ylös.


title: Holdridgen elämänvyöhykeluokitus

text:
Alkujaan Holdridge teki järjestelmän trooppisia ja subtrooppisia alueilta varten.
Luokittelu toimii hyvin Välimeren maissa, trooppisella vyöhykkeellä ja boreaalisella vyöhykkeellä, mutta huonommin valtamerillä, kylmällä vyöhykkeellä ja hyvin kosteilla alueilla.


title: Holdridgen elämänvyöhykeluokitus

text: Vyöhykkeen nimi leveysasteen mukaan, vuorella korkeuden mukaan


title: Holdridgen elämänvyöhykeluokitus

text: Ilma kylmenee ylös mennessä noin 10 astetta kilometriä kohti.


title: Holdridgen elämänvyöhykeluokitus

text: Tropiikissa, kun vuoden keskilämpötila on yli 24 °C merenpinnan tasallaMutta subtropiikissa 24–18 °C merenpinnan tasalla


title: Patrik Berglund

text: Patrik Berglund (s. 2. kesäkuuta 1988 Västerås, Ruotsi) on ruotsalainen jääkiekkoilija, pelipaikaltaan keskushyökkääjä. Hän pelaa Buffalo Sabresissa NHL-liigassa.


title: Patrik Berglund

text: Berglundin kasvattajaseura on VIK Västerås HK. Hän pelasi ensimmäiset ottelunsa aikuisten tasolla kaudella 2005–2006 ja hän edusti Västeråsia HockeyAllsvenskanissa, Ruotsin toiseksi korkeimmalla jääkiekon sarjatasolla, kauteen 2007–2008 asti. Hän oli joukkueensa paras maalin- ja pisteidentekijä kausina 2006–2007 ja 2007–2008. Kauden 2007–2008 päätyttyä jääkiekkotoimittajien Hockeyjournalister-järjestö nimesi hänet vuoden junioripelaajaksi. Juniorivuosinaan Berglund osallistui kolmesti TV-pucken-turnaukseen Västmanlandin joukkueessa ja vuonna 2003 hänet nimettiin turnauksen parhaaksi hyökkääjäksi.


title: Patrik Berglund

text: St. Louis Blues varasi Berglundin NHL:ään numerolla 25 ensimmäisellä kierroksella ja hän pelasi ensimmäisen NHL-ottelunsa 10. lokakuuta 2008, jolloin Blues kohtasi kotiottelussa Nashville Predatorsin. Ottelu päättyi Bluesin voittoon maalein 5–2 ja Berglund oli syöttämässä Keith Tkachukin tekemää 4–2 maalia ottelun toisessa erässä. NHL-uransa ensimmäisen maalin hän teki 13. lokakuuta 2008, Bluesin vierasottelussa Toronto Maple Leafsiä vastaan, joka päättyi Bluesin 5–4 voittoon rangaistuslaukauskilpailun jälkeen. Hän teki 2–3 kavennusmaalin ottelun toisessa erässä ja syötti Paul Kariyan tekemän 4–4 tasoitusmaalin ottelun kolmannessa erässä.


title: Patrik Berglund

text:
Berglund pelasi NHL:n tulokaskaudellaan, 2008–2009, 76 runkosarjaottelua ja hän oli joukkueensa neljänneksi paras maalintekijä ja viidenneksi paras pistemies tehtyään 21 maalia ja annettuaan 26 maalisyöttöä. Hän oli myös joukkueensa plusmiinustilaston kärkinimi, lukemalla +19. NHL:n tulokkaiden pistepörssissä hän sijoittui neljänneksi ja tulokkaiden maalipörssissä jaetulle sijalle viisi. Hän pelasi myös neljässä pudotuspeliottelussa, joissa hän jäi ilman tehopisteitä. Berglund muodosti tulokaskaudellaan tehokkaan ketjun T. J. Oshien ja David Perronin kanssa. Ketju sai lempinimen The Kid Line.
Kesäkuussa 2011 Berglund teki kaksivuotisen jatkosopimuksen St. Louis Bluesin kanssa. Sopimuksen mukaan hänen caphit on 2,25milj. dollaria kaudessa.


title: Patrik Berglund

text: Berglund on edustanut Ruotsia kaksissa aikuisten jääkiekon arvokilpailuissa, maailmanmestaruuskilpailuissa 2009, joissa hän oli voittamassa pronssia, ja maailmanmestaruuskilpailuissa 2011. Hän on pelannut myös kaksissa nuorten maailmanmestaruuskilpailuissa, 2007 ja 2008, ja yksissä alle 18-vuotiaiden maailmanmestaruuskilpailuissa, 2006. Vuonna 2008, jolloin Berglund oli voittamassa nuorten MM-hopeaa, hänet nimettiin nuorten maailmanmestaruuskilpailuiden tähdistökenttään.


title: Patrik Berglund

text: Berglundin isä on entinen jääkiekkoilija, Västeråsin riveissä Elitserienissä pelannut Anders Berglund.


title: Mustion rautatieasema

text: Mustion rautatieasema (, ) sijaitsee Mustiolla Karjaan ja Hyvinkään välisellä rataosuudella, jolla ei ole ollut henkilöliikennettä vuoden 1983 jälkeen. Asemarakennuksen on suunnitellut Knut Nylander, ja se valmistui 1873 kaksikerroksisena. Rakennusta laajennettiin Bruno Granholmin suunnitelmien mukaan vuonna 1907. Mustion asemarakennus on yksi kolmesta nykypäiviin säilyneestä Hyvinkää–Hanko-radan alkuperäisestä asemarakennuksesta; muut ovat Hyvinkään ja Tammisaaren asemat. Mustion asemarakennuksen ulkonäköä on vuosien aikana muutettu niin, että se ei enää vastaa Knut Nylanderin alkuperäisiä suunnitelmia. Rakennuksesta on muun muassa purettu siinä alkujaan ollut kaksikerroksinen poikkipääty.